Яхши одам ва олим\n5 oy oldin Behzod 285\nКамина ёзувчиликка даъвогар, анча-мунча нарсаларни баҳоли қудрат қоралаб ташлаган, яъни сўзга яқинлиги бор. Кўплар айтмоқчи, қаламкаш бўлсам-да, устозлар ёки ҳамкасблар ҳақида бирон нарса ёзишга тўғри келса, қармоққа нимадан хўрак солса балиқ яхши илинишини билмаган ҳаваскор овчидай мулзам қоламан. Аммо қўлимда қармоғим – қаламим, албатта, бўлади. Бугун яхши бир инсон ҳақида икки оғиз сўз айтишга журъат этдим.\n— Йўлдошхон ака ҳақиқий олим, чин маънодаги зиёли, — дейди таниқли адабиётшунос олим, филология фанлари доктори Дилмурод Қуронов. — У киши сурату сийрати бир, ўз сўзида собит одам.\nҚачон Йўлдошхон акага рўпара келсам унинг атрофида нур жилва қилаётгандай, қалбимда ҳузурбахш илиқлик пайдо бўлгандек туюлаверади. Бу бежиз эмас, албатта. Чунки у кишидан ҳамиша яхшилик ва меҳр эпкинлари уфуриб туради: мулойим овоз, истарали чеҳра, кишини ўзига чорловчи ўткир нигоҳ ҳар қандай инсонни дўсти-қадрдонга айлантира олади.\nОлимнинг наинки эшитган, баъзи таҳлилий мақолаларини ўқиган бўлсам-да, ўзи билан бирор марта учрашиб гаплашмагандим. 2005 йил “Шарқ” нашриёти матбаа акциядорлик компанияси Бош таҳририяти томонидан “Эркаги бор уй” номи билан ҳикоя ва қиссалардан иборат китобим нашр этилди. Кўп ўтмай матбуотда “Эркаги бор уйнинг фазилатлари” сарлавҳаси остида каттагина мақола эълон қилинди (кейинчалик китобига ҳам киритилди). Унда бир қанча ҳикояларим атрофлича таҳлил этилиб, умуман, тўпламга ижобий баҳо берилган эди. Энг қувонарлиси, муаллиф (яъни камина) ўз битикларида турли деталларни ҳаракатга келтириши ва улар худди образлар каби асар ривожига хизмат қилишининг эътирофи эди. Олим камтарин бир ёзувчининг мақсад-муддаосини англаб, некбин нигоҳи ила илғаб, тушуниб етганди. Сени тушунсалар шунинг ўзи олий бахт-ку ахир!\nМаъзур тутгайсиз, юқоридаги гаплар билан ўзимни мақташ таъмасидан йироқман. Фақат олимнинг ўзи танимаган, ўзига нисбатан анча ёш ижодкорнинг китобини ўқиши, у ҳақида таҳлилий мақола ёзиши, давримизда, айниқса, сўнгги йилларда ҳар ҳолда камёб ҳодиса.\nБу бағрикенг, самимий инсон Фарғона давлат университети профессори, филология фанлари доктори Йўлдошхон Солижонов бўлади.\nКейинроқ Йўлдошхон ака билан танишдик, ҳамсуҳбат бўлдик, ҳозир аминманки, дўсту биродарлашдик. Йиллар оша у киши чиндан ҳам инсоннинг қадр-қимматини биладиган, ўз ишининг устаси, шунингдек, фаол ва ҳозиржавоб, бир сўз билан айтганда, дилбар шахс эканлигини кашф этдим.\nЙўлдошхон Солижонов миллий адабиётимизнинг забардаст устунлари бўлмиш Умарали Норматов, Эркин Воҳидов, Анвар Обиджон ва бошқа комил зотлар туғилиб, вояга етган гўзал Фарғонанинг Риштон туманидаги Булоқбоши қишлоғида 1940 йилнинг 11 июлида таваллуд топган. 1957 йилда ўнинчи синфни тамомлагач, уч йил жамоа хўжалигида табелчи, қурувчи, почтальон бўлиб меҳнат қилди. 1960 йилда Фарғона давлат педагогика институтининг тарих-филология факультетига ўқишга кириб, уни имтиёзли диплом билан якунлайди.\nТўртинчи курсда ўқиётганда “Ўзбекистон маданияти” (ҳозирги “Ўзбекистон адабиёти ва санъати”) газетасида инглиз адибаси Этель Лилиан Войничнинг Мирзакалон Исмоилий томонидан таржима қилинган машҳур “Сўна” романи ҳақидаги биринчи илмий мақоласи эълон қилинди. У адабий жамоатчилик томонидан қизғин кутиб олинди. Ва ёш адабиётшунос кўпчиликнинг эътиборига тушди.\nЙ.Солижонов 1968 йилдан буён ФарДУ (собиқ педагогика институт)да фаолият юритиб келади. Атоқли олим Салоҳиддин Мамажонов раҳбарлигида илмий ишга киришиб, 1974 йилда ўтган асрнинг 20-30-йиллари материаллари асосида “Ўзбек насрида автор нутқининг шаклланиши ва ёзувчининг шахсий услуби” мавзусида номзодлик диссертациясини ёқлайди. 2003 йилда эса “ХХ асрнинг 80-90- йиллари ўзбек насрида бадиий нутқ поэтикаси” мавзусида салмоқли илмий иш ёзиб, фан доктори деган шарафли номга сазовор бўлди. Ҳозирги кунда профессор Й.Солижонов ўзбек адабиётшунослигида бадиий нутқ муаммолари бўйича мамлакатимиздаги саноқли мутахассислардан бири ҳисобланади. Шу пайтгача унинг 20дан ортиқ китоблари (шундан 3та монография, 5та ўқув ва услубий қўлланмалар, адабий-танқидий мақолалар, рисолалар), 500га яқин илмий мақолалари чоп этилган.\nДомла 25 йилдан ортиқ кафедра мудирлиги лавозимида ишлади. Бу йиллар ичида турли ибратли ташкилий ишларни амалга ошириш билан бирга, кўплаб шогирдларни тарбиялаб, илм осмонига учирма қилди. Ҳозирги кунда устознинг раҳбарлиги остида илмий ишлар қилган ва қилаётган ўнлаб фан докторлари, номзодлари ҳамда магистрантлар турли ўқув юртларида самарали фаолият юритмоқдалар. Айримлари мамлакатимизга таниқли адабиётшунослар бўлиб етишишган.\nЭнди домланинг садоқатли шогирдларидан бири, филология фанлари бўйича фалсафа доктори Абдуваҳоб Қаюмовнинг гапларига қулоқ тутсак:\n— Устоз бағоят сермулоҳаза ва меҳрибон, оқкўнгил одам. Бирон инсон, борингки, ижодкор ҳақида салбий фикр билдиргани, ёмон гап айтганини мутлақо эшитмаганман. Ҳамиша ёшларга кўмак бериш ҳаракатида юради. Яна бир фазилати, ниҳоятда назари тўқ ва парҳезкор инсон. Буёғи ўзбекчилик, илмий иш ташвишлари баҳона уйига бир нима, ҳатто тўртта нон кўтариб борсам, ранжигандек танбеҳ берарди. Шогирдининг қўлига қараб турадиган илмий раҳбарлар ҳақида эшитганимда шундай устозим борлигидан фахрланиб кетаман.\nЙўлдошхон ака ҳар йили бир неча бор Тошкентга келади. Барча адабий ва илмий нашрларнинг таҳририятларига бориб, янги ёзган ижод маҳсулларини топшириб кетади. Уларнинг мавзулари ранг-баранг ва шунингдек, долзарб бўлади. Шу маънода у киши бағоят сермаҳсул, эълон қилинганки асарларга, уларнинг муаллифлари хоҳ таниқли, хоҳ бошловчи бўлсин, эътиборига тушса, албатта ўқийди ва арзирлисига муносабат билдиради. Домладан фалон асарни ўқидингизми деб сўраш ноўрин, балки фалон асар ҳақида фикрингиз қандай дея суҳбатга киришаверган маъқул. Шу билан бирга, бу олим айрим адабиётшунос ёки танқидчиларга ўхшаб “одамига қараб муомала қилмайди”. Яъни керакли муаллифни мақтаб, мундайроғини ўзининг “адолат гаврони” билан уриб ташламайди. Мутолаа қилган асарларига домла холис ва самимий баҳо беради.\nБир куни домлага фалон танқидчи фалон асаримнинг баъзи жойларини танқид қилиб кетибди, дея ҳасратлангандай бўлдим. У киши ўз одатича майин табассум ила “эътибор берманг, унинг икки оғиз гапи билан бир нарса ўзгариб қолмайди, ёзаверинг, сиз учун асарларингиз гапирсин”, деди. Кўнглим кўтарилиб, қалбимда ёзиш иштиёқи кучайди. У ана шунақа ўз суҳбатдошига ҳаётбахш кайфият бера оладиган инсон.\nОлимнинг илмий-таҳлилий асарларининг тили ниҳоятда ширали, ўқувчини ортидан эргаштириб кета олиш қурбига эга. Шунинг учун ҳам Ўзбекистон Ёзувчилар уюшмаси томонидан ташкил этилган “IJOD.UZ” веб-сайтида энг кўп ўқилаётган муаллифлардан ҳисобланади. Айниқса, унинг “ХХI аср насри манзаралари”, таниқли ижодкорлар Абдунаби Бойқўзиев, Энахон Сиддиқова, Абдуқаюм Йўлдошлар ижодига бағишланган мақолалари ўқувчиларнинг эътиборига тушди.\nЙўлдошхон ака “Тафаккур” журналининг энг фаол муаллифларидан. Бундан бир неча йил олдин нашрнинг қайсидир сонида таҳририят томонидан у киши ҳақида эътирофга кўзим тушганди. Журналнинг бош муҳаррири, Ўзбекистон халқ ёзувчиси Эркин Аъзамга ўша гапни эслатдим.\n— Ҳа, домлага ҳурматимиз жуда баланд, — деди устоз. — У кишининг самимий, яхши одамлиги шундоққина юз-кўзидан уфуриб туради. Шу табаррук ёшда ҳам тиниб-тинчимаслиги, ёшларга хос ғайрати кишини ҳайратга солади. Вилоятда яшаб, пойтахтдаги анча-мунча ижодкорлардан фаолроқ, салмоқлироқ ижод қилаётганининг ўзи ибратли.\nЧиндан ҳам шундай: у кишининг салафлари Умарали Норматов, Иброҳим Ғафуров, Улуғбек Ҳамдам каби атоқли адабиётшунослар ҳам буни эътироф этиб, адабий-илмий ишларига юқори баҳо берганлар. Демакки, миллий адабиётимизда Йўлдошхон Солижоновнинг муносиб ўрни ва ўз овози бор.\nОлим Ўзбекистон Ёзувчилар уюшмаси аъзоси (2002), “Ўзбекистон Республикаси халқ маорифи аълочиси” (1991) ва “Ўзбекистонда хизмат кўрсатган ёшлар мураббийси” (2015) фахрий унвонларининг соҳибидир.\nУстоз муаллим, филология фанлари доктори, профессор Йўлдошхон Солижонов шу кунларда ўзининг қутлуғ 80 ёшини қарши олмоқда. У кишини табаррук аёми билан табриклаб, узоқ умр, сиҳат-саломатлик тилаб қоламиз.\nPrevious Маънавиятимиз кўприги\nNext “Ўтган асрнинг сўнгги жадиди”


Бало кўзга кўринмас, хато қўлга илинмас – Jurnalist\nБало кўзга кўринмас, хато қўлга илинмас\nR S2020-03-28T10:22:50+05:0028 Mart, 2020|Умумий янгиликлар, Ҳафта мақоласи|\nҲаётимизда бугун шундай вазият юзага келдики, ҳар бир инсонга алоҳида масъулият юкланди. Ҳар биримизга ўзимизни асраш, яқинларимизни ҳимоялашдек шарафли бурч юкланди.\nИлгари бундай бурч асосан осойишталик посбонларига юкланган, улар бизнинг ҳимоямиз учун курашар, бу йўлда жонини қурбон қилишдан қайтмасди.\nҲозирги “жанг майдони”да эса ҳаммамиз жангчимиз. Кимки уйида қолса, бурчини аъло даражада уддалаган бўлади, ҳушхабарли тарафи шундаки, у ғолиб бўлади!\nНафақат ўрта, балки ёши улуғ кишилар ҳам бундай оғир синов бўлганини эслай олмаслигини айтмоқда. Уруш кўрган, очарчилик кўрган, етишмовчилик бўлганда ҳам бир-бирига суяниб, курашиб енгиб чиққан халқ буюм бозорлари, ошхона-ю чойхоналар ёпилганини, жамоат транспорти, тўйлар тўхтатилганини ҳали кўрмаган эди.\nҚучоқ очиб кўришиб бўлмаслигини, қўл бериб сўрашиш мумкин эмаслигини меҳр-оқибатли одамларимиз, таъбир жоиз бўлса, тушида ҳам кўрмаган эди.\nЎзаро мулоқотларда “келинг уйга”, “кўришгунча” сўзларини биз каби кўп ишлатадиган халқ бўлмаса керак.\nҲозир эса ҳаммаси ўзгариб кетди. Биз ҳазм қила олмайдиган одатларга бўйсунишга мажбурмиз. Ахир кўзга кўринмас душман – коронавирус билан шундай курашмаса бўлмайди.\nШу ўринда “Твин Пикс” сериали эсимга тушди. Айнан шу фильмда кўзга кўринмас душман — одамхўр бор. Фильмни талабалигимизда кўпчилик бўлиб кўрар эканмиз, қўрқинчи саҳналарида бир-биримизнинг орқамизга бекинишга уринардик. Бироқ, бу кинодаги душман қанчалик кўринмас бўлмасин, ойна орқали кўриниш бериб турарди.\nБиз курашаётган “душман” эса мутлақо кўринмайди. Кўринмас душман билан курашиш эса осон эмас. Доно халқимизда “Бало кўзга кўринмас, хато қўлга илинмас”, деган мақол бор. Ҳақиқатан, вирус бир бало бўлса, унинг юқиш эҳтимоли юқори экан, биз фақат хато қилмаслик йўлини танлашимиз, яъни уйда қолиб, бошқалардан масофа сақлашимиз шарт.\nБу ҳақда ҳар лаҳза бонг урилмоқда: Уйда қолинг! Уйда қолинг!Уйда қолинг!…\nАммо зарурат юзасидан кўчага чиқсангиз, кўчаларда тумонат одам, бозорларда узундан-узоқ навбатларга ҳамон кўзингиз тушади. Энг ёмони, бола етаклаганлар ҳаммасидан кўп…\nДавлатимиз раҳбари халқимизга қайта-қайта мурожаат қилиб, якдил бўлиш, огоҳлантиришларни тўғри қабул қилишни сўрамоқда.\nПрезидентимизнинг куни кеча жон куйдириб айтган қуйидаги гапларига яна бир бор эътибор қаратинг:\n“Коронавирус менга юқмайди деб бефарқ юрганлар нафақат ўзининг, балки ота-онаси, фарзандлари, атрофидагилар, қолаверса, бутун халқимизнинг соғлиғи ва ҳаётини катта хавфга қўйишини чуқур англаб етиши керак”;\n“Бир нарсани аниқ тушуниб олиш лозим. Бизда аниқланган касаллар сони кам-ку, 100 тага ҳам етмайди, хавотирга ўрин йўқ, деб хотиржам бўлиш хиёнат ҳисобланади”.\nБугунги синовли кунларда қўйилаётган талабларга, тартибга риоя қилишимиз шарт.Ҳар биримизнинг зиммамизда катта масъулият борлигини унутмаслигимиз, хиёнат йўлидан юрмаслигимиз шарт!\nДунёнинг 190 дан зиёд мамлакатига тарқалиб, пандемияга айланган, 450 мингдан зиёд одамни домига тортган, 21 мингдан ортиқ кишининг ёстиғини қуритган коронавирус деган душман остонамизда турганини ҳар лаҳза ҳис этиб, уйда қолиш, уни йўлатмасликнинг, уни енгишнинг муҳим шарти эканини англайлик!


Султонлар ҳарамидаги ҳаёт... » Ўзбекистон янгиликлари – Zamin.uz\nСултонлар ҳарамидаги ҳаёт...\nАйтишларича, «ҳарам» сўзи арабчадан таржима қилинганда, «илоҳий маскан» маъносини бераркан. Ҳар ҳолда ўрта асрларда яшаб ўтган султонлар, қирол-у подшолар саройида худди шу «илоҳий» масканлар албатта бўлган. Улар ҳарамга аксар ҳолларда ўзга давлатларни босиб олгач, келишган, ёш қизларни қул сифатида олиб келишган. Бу қуллар султоннинг шахсий мулки ҳисобланган ва шунинг учун ҳам уларни ҳар кўйга солишга ўзларини ҳақли ҳисоблашган.\nЛекин қадимда ҳам ҳарамга фақат султон эмас, ўзига тўқ ҳар қандай эркак эга бўлишга ҳақли эди. Асосийси, ундан ҳарамда нечта канизак бўлса, уларнинг барчасини ҳар жиҳатдан таъминлаб қўйиши талаб қилинган.\nКўпчилик ҳукмдорлар ҳарам учун бўлғуси канизакликка қиз болани 5-6 ёшлигидан тайёрлашган. Қиз то улғайгунга қадар ўзи учун керакли тарбия, билимни олган ва канизакликка қабул қилинган. Бундай қизчалар қул бозорларида сотиб олинган. Ёки қулфурушлар атайин қизларнинг чиройли ва кўркамларини танлаб подшо ёки султонга ҳадя этишган. Шубҳасиз, ҳадянинг ортида мўмай даромад турган. Билишганки, қиз ёқса, ҳукмдор уларга бозордагидан ўн ҳисса кўпроқ пул беради. Айрим вазиятларда ота-онанинг ўзи қизини ҳукмдорларга канизак сифатида сотган. Шу баҳонада ҳукмдор ва ота-она билан молиявий шартнома тузилган. Айниқса, бундай вазиятлар Кавказ князликларида кўп кузатилган.\nҲарамнинг ўз қонун-қоидалари бўлган. Бунга кўра, пиллапоянинг энг юқори чўққисида ҳукмдорни дунёга келтирган волида турган. Ундан кейин «қадин афанди», ундан сўнг «жория»лар ўрин эгаллаган.\nҚадин афанди бу ўша канизак саналган. Уларни ҳам ўғли учун волида чертиб-чертиб танлаган ва ҳукмдор ётоғига йўллаган.\nЖория эса энг паст табақали қул ҳисобланиб, ҳарамдаги жами қора ишларни зиммасига юклашган. Жориялар канизаклар билан мулоқот қилишга ҳам ҳақсиз ҳисобланган. Султон ётоғига киришини-ку, гапирмаса ҳам бўлади.\nКунларнинг бирида «қадин афанди», яъни, канизак ҳукмдорнинг жонига тегса, уни жорияликка йўллаган. Ёки жонига теккан канизакни беҳуда боқмаслик учун қатл этиб қўя қолган. Қатл ҳам ўзига хос тарзда ўта даҳшатли тусда бўлган.\nҲукмдорнинг севимли канизаги бўлиб қолиш учун қиз «Қуръони Карим»дан яхшигина хабардор бўлиши, подшони эрита олувчи, кўнглига йўл топишга йўналган айёрона эркаланишларни ўзлаштириши талаб этилган. У ҳарамда жами 9 йил яшагач, ҳукмдорнинг рухсати билан саройни тарк этиши мумкин эди. Шунда ҳам султон уни саройдан ташқарида қийналмаслиги учун уй-жой, сеп, керагича пул ҳадя этиш ва эр топиб беришга масъул бўлган.\nУмуман олганда, ҳозир ҳам Туркиядаги бойваччалар хонадонида ҳарамлар йўқ эмас. Араб давлатларида ҳам эркаклар ўз ҳарамига эга. Фақат уларга шариат қонунига кўра, тўрттагача хотин олиш учун изн берилади холос.\nЭнди яна ўрта асрга қайтсак. «Ҳарам» атамасининг ўзи бу иш ҳалол эмаслигини кўрсатиб турибди. Қолаверса, ўша даврда яшаган султонлар, подшолар, князлар, хуллас ҳукмдорлар шариат қонунларига бўйсунишган. Шариатда эса бегона аёл билан никоҳсиз тўшакда ётиш қатъиян қораланади ва бу зино сифатида қабул қилинади. Ҳукмдорлар бўлса, бу қонунни ҳам ўзларига бўйсундирган ҳолда қул қилиб олиб келинган қизларни, канизакларни шахсий мулки ҳисоблашган. Шахсий мулк билан эса ётиш-туриш гуноҳ эмас дея дунёга жар солишган.\nЯнгиликлар » Ҳаёт тарзи » Султонлар ҳарамидаги ҳаёт...


Жаҳон халқлари мақоллари | Страница 5 из 7 | www.ziyouz.uz\nБош саҳифа Ҳикматнома Жаҳон халқлари мақоллари (5)\nЧоп этилган 21.02.2017 02.01.2017 МуаллифZiyouz.uz\n• Дарахт қанчалик юксак бўлса-да, барибир япроқлари ерга тўкилади. • Бошқаларга таъна қилгандек ўзингга таъна қил, ўзингни кечирганинг каби бошқаларни кечир. • Муваффақиятсизлик инсонга кўп нарсаларни ўргатади. • Бир онлик ғазабингни боссанг, юз кун хотиржам яшайсан. • Султон — қайиқ, давоми…\nЧоп этилган 14.02.2017 02.01.2017 МуаллифZiyouz.uz\n• Туяга ноз қил десанг бир таноб ерни вайрон қилади. • Қўй кўрмаган қўй кўрса, қувиб-қувиб ўлдирар. • Туядай бўйи бору, тугмадай ақли йўқдан қўрқ. • “Арзончилик бўлса оламан”дан, “қимматчилик бўлса сотаман”дан инсоф кетади. • Бегонанинг айби тез кўзга ташланади, давоми…\nЧоп этилган 07.02.2017 02.01.2017 МуаллифZiyouz.uz\n• Бошқалардан устун бўлишимиз муҳим эмас. Асл муҳим бўлган нарса, кечаги ҳолимиздан устунлигимиздир. • Дўстингизни тез-тез зиёрат этинг, чунки устида юрилмаган йўллар тикан ва буталар билан қопланади. • Қувватига ишониб заифларни хор қилганнинг қуввати бошига бало бўлади. • Ўғирланган молни давоми…\nЧоп этилган 31.01.2017 03.02.2017 МуаллифZiyouz.uz\n• Йўлбарси йўқ водийда қуёнлар ҳам — қирол. • Хотин ўзини урган эри билан ярашиб кетаверади, сулҳга чақирган қайнонасини эса кўролмайди. • Тирик кучук ўлик вазирдан афзал. • Бургут пашша тутмайди. • Пул билан ҳатто ит ҳам “жаноб Вов-вов”га айланади. давоми…\nЧоп этилган 24.01.2017 02.01.2017 МуаллифZiyouz.uz\n• Кичик балиқ ўлгунга қадар катта балиқ бўлишни умид қилади. • Ялтоқлик уни юта оладиганлар учун лаззатли луқмадир. • Мусибатдан сўнг ўгит бериш ўликка дори бериш билан баравардир. • Ваъдалар мамлакатида инсон очликдан ўлади. • Агар соқол куч белгиси бўлганида, давоми…\nЧоп этилган 17.01.2017 02.01.2017 МуаллифZiyouz.uz\n• Хасислик бир эшикдан кирса, бахт иккинчисидан чиқиб кетади. • Тимсоҳлар мамлакатида калтакесакдан кулишади-ю, мушукни йўлбарснинг жияни деб ўйлашади. • Агар ит сени тишлаб олса, қасос оламан деб сен ҳам уни тишлама. • Денгиз чуқурлигини ўлчаш мумкин, лекин инсон кўнглининг давоми…


Qonirat un zavodi AJ\n“Qonirat un zavodi” AJ\n2020 йил 3 апрель куни соат 10.00 дан бошлаб “Qonirat un zavodi” aksiyadorlik jamiyati акциядорларининг 2019 йил молия-хўжалик фаолияти якунлари юзасидан ўтказиладиган навбатдаги Умумий йиғилиши жамият маъмурият биносида ўтказилади.\n1. Жамиятнинг 2019 йил якунлари бўйича кузатув кенгаши раиси ҳисоботини эшитиш.\n2. Жамиятнинг 2019 йил якунлари бўйича бошқарув кенгаши раиси ҳисоботини эшитиш.\n3. Ўзбекистон Республикаси Президентининг 2019 йил 24 августдаги ПҚ-4426-қарори талабларига мувофиқ “Qonirat un zavodi” AJ 2019 йил якунлари бўйича бошқарув кенгаши раисининг ишлаб чиқаришни маҳаллийлаштириш, саноатда кооперация алоқаларини кенгайтириш масалалари бўйича директорининг ҳисоботини эшитиш.\n4. Жамиятнинг 2019 йил якунлари бўйича тафтиш комиссияси ҳисоботини эшитиш.\n5. Жамиятнинг 2019 йил якунлари молиявий ҳисоботининг миллий стандартлар бўйича аудит хулосасини тасдиқлаш.\n6. Жамиятнинг 2019 йил якунлари молиявий ҳисоботининг халқаро стандартлар бўйича аудит хулосасини тасдиқлаш.\n7. Жамиятнинг 2019 йил якунлари бўйича йиллик ҳисоботлар ва бухгалтерия балансини тасдиқлаш.\n8. Жамиятнинг 2019 йил якунлари бўйича соф фойда ҳисобварағини тасдиқлаш ва унинг соф фойдасини тақсимлаш.\n9. Жамиятнинг 2020 йил учун белгиланган бизнес-режасини тасдиқлаш.\n10. Жамиятнинг 2020 йилда молиявий ҳисоботини миллий страндартлари бўйича аудиторлик текширув ўтказиш учун аудитор ташкилоти билан шартнома тузиш ва унинг хизматига тўланадиган ҳақ миқдори чегарасини белгилаш.\n11. Жамиятнинг 2020 йилда молиявий ҳисоботини халқаро страндартлари бўйича аудиторлик текширув ўтказиш учун аудитор ташкилоти билан шартнома тузиш ва унинг хизматига тўланадиган ҳақ миқдори чегарасини белгилаш.\n12. Ўзбекистон Республикаси Президентининг 2019 йил 16 сентябрдаги 5723-фармонига мувофиқ, жамиятлар томонидан тасдиқланган “Кузатув кенгаши ва тафтиш комиссияси аъзоларини моддий рағбатлантириш тўғрисида”ги низомида киритилган Ўзбекистон Республикасида белгиланган энг кам ойлик иш ҳақи сўзини, базавий ҳисоблаш сўзига ўзгартириш.\n13. 2020 йил учун жамият кузатув кенгаши аъзоларини қайта сайлаш.\n14. 2020 йил учун жамият тафтиш комиссияси аъзоларини қайта сайлаш.\n15. 2020 йил учун жамият бошқарув кенгаши раиси ва аъзоларини қайта сайлаш.\n16. Жамият кузатув кенгаши ва бошқарув кенгаши раислари ўзаро 1 йилга тузилган меҳнат шартномасини тасдиқлаш.\n17. Жамиятда харидлар жараёнининг шаффофлиги асослилиги, шу жумладан, маҳаллий маҳсулотларнинг сифат ва нарх бўйича белгиланган параметрларга мувофиқлигини ҳисобга олган ҳолда импорт харидларини, шунингдек, валюта ресурсларидан самарали фойдаланилиши тўғрисида ташқи аудит хулосасини кўриб чиқиш.\n18. Жамиятнинг бўш турган бино ва иншоотларни қонунчиликда белгиланган тартибда сотиш.\nМанзили: Қорақалпоғистон Республикаси, Қўнғирот тумани, ишлаб чиқариш зонаси.\nҚарор қабул қилган орган: жамият кузатув кенгаши мажлисининг 2020 йил 5 мартдаги 3-баёни.\nЖамият Умумий йиғилишида қатнашиш ҳуқуқига эга бўлган акциядорларнинг рўйхати тузиладиган сана: 2020 йил 29 март.\nЖамиятнинг веб-сайти: kungrad-un-zavod.uz.


14 октябр 2019, Тошкент вақти: 06:20\nАндижон вилояти, Жалақудуқ тумани тиббиёт бирлашмаси ходимлари мажбурий ҳашарда\nАндижон вилоят, Асака туманининг ободонлаштириш бўлимига ёрдам сифатида маҳалладан юборилган, катта йўл четидаги гулларни суғораётган уч нафар аёлни 16 май куни эрталаб Cobalt автомобили босиб кетди.\nАёллардан икки нафари воқеа жойида ҳалок бўлди, бир нафари эса касалхонада вафот этди.\nАёллар президент ўтиши эҳтимоли бўлган автомобиль йўли четида ишлаётган бўлган. Шу куни Андижон вилоятига президент Мирзиёев келди.\nАсака туман ички ишлар бўлимидан олинган маълумотга кўра, автомобиль ҳайдовчиси воқеа жойидан қочиб кетган ва қидирув эълон қилинган.\nЎзбекистон президенти 16 май куни Андижон вилоятига сафар қилди.\nШу куни эрта тонгдан Асака туманининг ободонлаштириш бўлими ишчилари ва маҳалладан юборилган аёллар президент ўтиш эҳтимоли бўлган йўлларни тозалашга, экилган гулларни суғоришга сафарбар қилинди.\nАсака туманининг Дастурхончи қишлоғида яшайдиган, исми сир қолишини сўраган маҳалла фаолларидан бирининг айтишича, уларнинг қишлоғидан юборилган уч аёлни машина босиб кетган:\n“Бизнинг маҳалладан ҳам аёллар ободонлаштириш ишларига жалб қилинган эди. Йўл четидаги гулларга сув қуйишга чиқарилган. Бугун эрталаб, Қадим қипчоқ йўлида аёлларни машина уриб юборибди, деган хабарни эшитганимдан сўнг воқеа жойига бордим. Ўша ердаги қизлардан бири билан суҳбатлашдим. Унинг айтишича, катта тезликда келган Кобалт машинаси Омадхон, Фазилатхон, Барчин опаларни уриб юборибди. Омадхон билан Фазилатхон ўша жойнинг ўзида жон таслим қилибди, Барчин опани эса йўловчилардан бири машинада касалхонага олиб кетибди. Ҳозиргина у опанинг ҳам вафот этганини эшитдик. Кобалт ҳайдовчиси воқеа жойидан қочиб кетган”.\nАсака туман ободонлаштириш бўлимида ишлайдиган, исми сир қолишини сўраган ишчилардан бирининг айтишича, бу аёллар доимий ишчи бўлмаган:\n“Бу аёллар жамоатчиликдан келган аёллар, ободонлаштириш бўлимининг доимий маош олиб ишлайдиган ишчилари эмас. Уларни бригада қилиб, сариқ форма бериб ишлатишади”.\nЎзини Валижон деб таништирган Асака туман ободонлаштириш бўлимининг бошлиғи Озодлик саволларига жавоб беришдан бош тортиб, алоқани узиб қўйди.\nАсака туман ички ишлар бўлимининг ўзини таништирмаган мулозими, бу автоҳалокатда уч нафар аёл ҳалок бўлганини тасдиқлади:\n“Уларни Кобалт русумли автомобиль уриб юбориб, ҳайдовчи воқеа жойидан яширинган. Ҳозир прокуратура ва ички ишлар терговчилари бу воқеани биргаликда ўрганишмоқда. Бу аёллар ҳашарчилар бўлган, лекин устларида нурда товланадиган формаси бор экан. Айни пайтда, тезкор тадбир эълон қилиниб, ҳайдовчи ва унинг машинаси қидирилмоқда”.\nЎзбекистон Бош прокуратураси матбуот хизматининг Озодликка билдиришича, ҳалок бўлган аёллар ҳашарчи эмас, ободонлаштириш бўлимининг ишчилари бўлган.\nПрезидент келишига одамлар бутун вилоят бўйлаб мажбурий меҳнатга жалб қилинди\nАндижон вилоятида президент ташрифидан олдин бюджетдан маош олиб ишлайдиган ташкилотлар ходимлари мажбурий меҳнатга жалб этилгани ҳақида Озодлик 15 май куни мана бу хабарни олган эди:\n“Жалақудуқ туманида Президент ташрифидан олдин барча ташкилот ходимлари магистрал йўлни тозалашга ҳоким томонидан жалб қилинмоқда. Энг ачинарлиси тиббиёт ходимлари, барча ҚВП мудиралари раҳбарлигида, рўза оғиз билан офтобда иш қилишиб юришибди. Бу маддоҳ раҳбарчаларнинг харакати натижасида, фуқароларда давлат раҳбарига нисбатан салбий фикр пайдо бўлишига олиб келади. Муносабат билдирай десам, бизникилар индама дейди. Биргина тиббиётнинг ўзидан юзлаб ходим Жалақудуқдан Қўрғонтепагача бўлган масофани бўлиб олишиб, йўлни тозалашга ва фермер ерларидаги ўтларни юлишга мажбурланмоқда”.\nМуштарий бу айтганларига исбот сифатида тиббиёт ходимлари мажбурий меҳнатга жалб қилингани ҳақидаги суратларни ҳам илова қилди.\nЎзбекистонда мажбурий меҳнат олиб чиқилган ходимларнинг бахтсиз ҳодисага учраши биринчи марта содир бўлаётгани йўқ.\nЎтган йилнинг 14 март куни Самарқанд вилоят, Каттақўрғон туманидаги мактаб ўқитувчиси, 23 ёшли Диана Еникеева президент келишига кўчаларни супириб-тозалашга мажбуран чиқарилганда,уни юк машинаси уриб юборган, ўқитувчи воқеа жойида ҳалок бўлган эди.\nПрезидент кўзбўямачиликни танқид қилган, лекин бу давом этяпти\nЎзбекистон президенти Шавкат Мирзиёев 13 апрель куни Сирдарё вилоятининг Сайхунобод туманида ўтказилган йиғилишда Диана Еникееванинг кўча супуришга чиқарилганида машина уриб кетганини билишини айтар экан, бу учун президент ўзини ҳам айбдордек ҳис қилган:\n“Мен девор ортида нима борлигини, Ўзбекистонда қайси кўча супурилгани ё ободлигини жуда яхши биламан. Битта нарсани айтмоқчиман: йўлни супурганингиз билан ҳеч нима ўзгармайди, одамлар раҳмат демайди, лаънат айтади. Бизни дўстларимиз ҳам кўп, душманларимиз ҳам. Сиз мана шу ишларингиз билан душманларнинг тегирмонига сув қуймоқдасиз. Бутун вилоятлар ва туманлар раҳбарлари, мана шуни билиб олинг”, деган эди президент.\nФарғоналик ўқитувчилар мажбурий меҳнатдан шикоят қилди (ВИДЕО)


Муфассирлар: Абу Бакр Жассос (3)\nBy IxlosOrg on 02/06/2019 МУФАССИРЛАР ТАРИХ ТАРИХНИНГ БУЮК ШАХСЛАРИ\nУламоларнинг у ҳақда айтган мақтовлари\nХатиб Бағдодий (раҳимаҳуллоҳ) Абу Бакр Жассосни таърифлаб шундай дейди: “Аҳмад ибн Али Абу Бакр Розий – фақиҳ олим. Ҳанафий мазҳабида замонасининг пешвоси. Зуҳди ва тақвоси билан машҳур… Асрининг энг билимдони эди. Фиқҳ илмини ўрганаман деганлар унинг олдига сафар қилишарди. Бош қозилик мансаби таклиф этилганида, қабул қилмаган. Иккинчи бор таклиф қилинганда ҳам бош тортган”.\nИбн Жавзий (раҳимаҳуллоҳ) ҳам Абу Бакр Жассос ҳақида Хатиб Бағдодийнинг сўзига яқин мақтовлар айтган.\nШерозий (раҳимаҳуллоҳ) айтади: “Абу Бакр Жассос Бағдодда ҳанафий мазҳаби олимларининг энг билимдони эди. Бағдод фуқаҳолари фиқҳни ундан таълим олишган”.\nИбн Асир (раҳимаҳуллоҳ) ҳижрий 370-йилда бўлиб ўтган ҳодисалар ҳақида гапирар экан, шундай дейди: “Шу йили замонасида ҳанафий мазҳаби фуқаҳоларининг имоми саналган Абу Бакр Аҳмад ибн Али Розий вафот этди. Бош қозилик мансаби таклиф қилинганда кўнмаган”.\nИмом Заҳабий (раҳимаҳуллоҳ) Жассосни васф этиб шундай дейди: “Имом, аллома, муфтий, мужтаҳид олим, Ироқнинг билимдони Абу Бакр Розий… Етук олим бўлиши билан бирга зоҳид ва обид инсон эди”.\nЗайлаъий (раҳимаҳуллоҳ) айтади: “Абу Бакр Жассос усули фиқҳ, фиқҳ ва ҳадис илмларида пешво эди. Абу Довуд, Ибн Абу Шайба, Абдураззоқ ва Абу Довуд Таёлисийнинг ҳадис тўпламларидаги ҳадисларни яхши хотирлай олар, хоҳлаган пайтида мазкур китоблардан истаганича ҳадисларни ёддан айтишга қодир эди”.\nИбн Касир раҳимаҳуллоҳ Абу Бакрни таърифлаб шундай дейди: “Фақиҳ олим Аҳмад ибн Али Абу Бакр Ҳанафий Розий ҳанафий мазҳабининг имомларидан. Обид, зоҳид, тақводор инсон эди. Ҳанафий фиқҳида замонасининг энг билимдони бўлган. Ернинг турли ўлкаларидан талабалар унинг ҳузурига таълим олиш учун келишар эди”.\nЮқорида айтилган сўзлардан маълум бўладики, Имом Аҳмад ибн Али Розий усули фиқҳ, фиқҳ ва ҳадис илмларини пухта эгаллаган имом бўлган ва илмда юксак мартабаларга эришган. Унинг таржимаи ҳолини ёритган барча олимларнинг у ҳақда айтган мақтовли сўзлари бунга яққол мисол.\nҲанафий мазҳабидаги кўпчилик уламолар Имом Абу Бакр Розийнинг қўлида таҳсил олишган. Қуйида улардан айримларини келтирамиз:\nАллома муфтий Абу Бакр Муҳаммад ибн Мусо Хоразмий. Ҳанафий мазҳаби олимларидан. Абу Абдуллоҳ Саймарий айтади: “Абу Бакр Розий (Жассос)дан сўнг ҳанафий мазҳабининг имоми ва муфтийси Абу Бакр Хоразмий бўлди. Одамлар у каби чиройли ва гўзал услубда фатво ва дарс берадиган бошқа олимни кўрмаган. Бир неча бор қозилик мансабига таклиф этилганда бош тортган”. Ҳижрий 403 йили вафот этган.\nФақиҳ олим Абу Абдуллоҳ Муҳаммад ибн Яҳё ибн Маҳдий Журжоний. Ҳанафий мазҳабининг фуқаҳоларидан. Ҳақиқий фақиҳ олим эди. Ҳижрий 398 йили вафот этган.\nАбу Фараж Аҳмад ибн Муҳаммад. Ибн Муслима номи билан машҳур. Ўта оқил, фазилатли, яхшилиги кўп деб васфланган олимларнинг бири. Ҳовлиси аҳли илмлар йиғиладиган жой эди. Ишончли олим бўлган. Ҳижрий 415 йили вафот этган.\nҚози Абу Жаъфар Муҳаммад ибн Аҳмад Насафий. Тақводор зоҳид олим бўлган. Фиҳқ илмини Жассосдан таълим олган. Фикр-мулоҳазали, соф илмли инсон эди. Ҳанафий мазҳабини пухта билган. Ҳижрий 414 йили вафот этган.\nАбу Ҳасан Муҳаммад ибн Аҳмад Заъфароний. Фақиҳ ва солиҳ олим эди. Хатиб Бағдодий уни ишончли олим деб васфлаган. Ҳижрий 393 ёки 394 йили вафот этган.\nАбу Ҳусайн Муҳаммад ибн Аҳмад ибн Таййиб Воситий. Самъоний айтади: “Абу Ҳасан ишончли ироқлик фақиҳлардан эди”. Ҳижрий 417 йили вафот этган.\n Бағдодий, “Тарихи Бағдод”, (4\_314).\n Ибн Жавзий, “Ал-мунтазам фи тарихил-мулуки вал-умам”, (7\_105).\n Шерозий, “Табақотул-фуқаҳо”, (150-бет).\n Ибн Асир, “Ал-комил фит-тарих”, (7\_106).\n Заҳабий, “Сияру аъломин-нубало”, (16\_340).\n Зайлаъий, “Насбур-роя”, (1\_44).\n Ибн Касир, “Ал-бидоя ван-ниҳоя”, (11\_297).\n Саймарий, “Ахбору Аби Ҳанифа”, (172-бет).\n Қаранг: “Тарихи Бағдод”, (3\_433) ва “Ал-жавоҳирул-музиа”, (3\_397).\n Қаранг: “Тарихи Бағдод”, (9\_250) ва “Ал-жавоҳирул-музиа”, (1\_113).\n Самъоний, “Ансоб”, (5\_93).\nAvvalgi maqolaАллоҳ суйган бандалар: Ўртача инфоқ қилиш (2)\nKeyingi maqola Чақалоққа оид ҳукмлар (9)


Россия Алепподаги авиазарбаларнинг тўхтатиб турилишини эълон қилди\nРоссия ўзининг ва суриялик ҳаво кучлари Суриянинг Алеппо шаҳрига нисбатан авиазарбаларини тўхтатиб туришлари тўғрисида хабар қилди.\nРоссия мудофаа вазири Сергей Шойгу бомбардимонлар тинч аҳолига ва жангариларга шаҳарни тарк этишга имкон бериш учун маҳаллий вақт билан соат 10 да тўхтатилгани тўғрисида хабар қилди.\nБу вақтгача Буюк Британияда жойлашган Syrian Observatory for Human Rights ташкилоти “ярим кечадан кейин Россия самолётлари Алеппонинг исёнчилар томонидан ушлаб турилаётган районларига қаратиб интенсив авиазарбалар бергани”ни маълум қилган.\nДушанба куни Россия 20 октябрдан бошлаб тинч фуқаролар ва исёнчилар учун шаҳарнинг шарқий қисмидан хавфсиз ўтишини таъминлаш мақсадида Алепподаги ҳарбий амалиётларни саккиз соатга тўхтатиб туриши тўғрисида эълон қилган эди.\nБирлашган Миллатлар Ташкилоти Россиянинг бу хабарини қўллаб-қувватлади ва бунда Россия томонидан таклиф этилаётган саккиз соат вақт гуманитар ёрдамни етказиш ва тинч фуқароларни эвакуация қилиш учун етарли бўлмаслигини таъкидлади. Америка Қўшма Штатлари Россия томонидан таклиф этилган саккиз соатлик пауза “бир оз кам вақт давом этадиган ва бир оз кечиккан” пауза эканлигини айтди.


Аскар Акаев нима учун Қирғизистонга қайтганини маълум қилди — Sof.uz\nЖАҲОН 232,651,980 209,284,274 4,763,332\n4.08 08:21 824 Жаҳон\nОрадан 16 йил ўтиб мамлакатга қайтган Қирғизистоннинг биринчи президенти Аскар Акаев Давлат миллий хавфсизлик қўмитасидаги сўроқдан кейин брифингда сўзга чиқди, дея хабар қилди «АКИpress» АА.\n«Ватанга қайтиш имкониятини берганлари учун мамлакат раҳбарияти, президент Садир Нургожоевичдан жуда ҳам миннатдорман. Мен ҳамкорлик қилиш, ёрдамлашиш учун келдим», — деди у.\nАскар Акаев «Кумтор» олтин кони лойиҳасини амалга ошириш тўғрисидаги иш бўйича терговга ёрдам бермоқчи эканлигини маълум қилди.\n«Мен Кумторни қандай қурганимиз, Кумторни нима учун қурганимиз, қандай эҳтимолий хатоларга йўл қўйилганини чин юракдан, самимий айтиш учун келдим», — дея тушунтириш берди мамлакатнинг биринчи президенти.\nЭслатиб ўтамиз, Аскар Акаев 2005 йилда мамлакатдан қочиб кетганидан буён Қирғизистонда бўлмаган. 2021 йилнинг июлида ДМХҚ раиси Камчибек Ташиев Аскар Акаев «Кумтор» тўғрисидаги иш бўйича қидирувга берилганини эълон қилди.


Муқаддас неъматга ношукурлик қилманг! » "Kattaqo'rgon haqiqati" газетаси\nXarita: Демонстрационный сайт » Madaniyat » Муқаддас неъматга ношукурлик қилманг!\nМуқаддас неъматга ношукурлик қилманг!\n14 январь, 2020 0 187\nИнсон учун энг улуғ неъмат - бу ҳаёт неъматидир. Ҳар бир инсон унга берилган бу ҳаёт неъматини давом эттириш учун ўзидаги бор имкониятни ишга солиши лозим бўлади. Жамиятнинг ҳар бир аъзоси хоҳ у ёш, хоҳ қари, эркак ёки аёл бўлсин, жамиятнинг бошқа аъзолари ҳақ-ҳуқуқларини, биринчи навбатда уларнинг ҳаётларини ҳурмат қилишлари керак. Ислом дини кишиларга озор етказиш, уларни камситиш ёки уларнинг қонини ноҳақ тўкишни ман қилади. Бу энг улкан гуноҳи кабиралардан ҳисобланади. Инсон қонини ноҳақ тўкканлар бу дунёда ҳам, охиратда ҳам азобу уқубатга гирифтор бўлади. Инсон фарзанди ҳар қандай ҳолатда ҳам ҳеч қачон Аллоҳ таола томонидан берилган бу улуғ ҳаёт неъматига, яъни Аллоҳнинг омонатига хиёнат қилиши мумкин эмас. Ҳар қандай ечилмайдиган масалани ҳам ечими топилади, унга фақат сабр қилиш ва йўл ахтариши керак бўлади. Шуни ҳар бир инсон билиши керакки, ўз жонига ўзи қасд қилишлик ҳам энг катта гуноҳлардан ҳисобланади. Бошқалар жонига суюқасд қилишликка йўл бўлмаганидан кейин, албатта, ўз жонига қасд қилишлик ҳам энг катта кечирилмас гуноҳдир.\nИслом дини барча мусулмонларни ўз ҳаётларини сақлашга, эҳтиёт қилишга буюради ва ўзини ҳалокатга ташлашдан қайтаради. Аллоҳ таола ўз каломи шарифида "Ўзларингизни ўзларингиз ҳалокатга ташламангизлар" (Бақара сураси, 196-оят) деб марҳамат қилади. Ўзининг жонига қасд қилганлар тўғрисида ислом шаъриатининг ўз фикрлари бор: ўзини ўзи ўлдириш энг улкан гуноҳ, энг оғир жиноят ҳисобланади. Жон меники, хохлаганимни қиламан, дейишлик Аллоҳ таола берган ҳаёт неъматига ношукурлик бўлади.\nМинг афсуски, ҳозирги кунда оилавий келишмовчиликлар оқибатида ёшлар орасида, кўпгина хотин-қизлар орасида шунга ўхшаш кўнгилсиз воқеалар содир бўляпти. Ёшларимиз орасида ҳаётдан совиш, ўқишдан совиш, оилага эътиборсизлик ҳам кам эмас. Албатта, ҳар бир ота-она фарзандларини ўз ҳолига ташлаб қўймасдан, эътиборли бўлиб, бундай нохушликка сабаб бўлаётган ҳар бир ишдан огоҳ бўлиши лозим бўлади.\nАсри саодатда Пайғамбаримиз Муҳаммад с.а.в. масжидларига ўзини ўзи ўлдирган кишининг мурдасини олиб келганда, унга зажр учун жаноза намозини ўқишдан бош тортдилар. Аллоҳ таола бундай марҳамат қилади: "(Инсонга) бирор мусибат етган бўлса, албата, Аллоҳнинг изни (иродаси) билангина (етур). Кимки Аллоҳга имон келтирса (У) унинг қалбини тўғри йўлга ҳидоят қилур. Аллоҳ ҳар нарсани билувчидир" (Тагобун сураси, 11-оят). Демак, инсон фарзанди ҳар бир нарсани Аллоҳ таоладан деб билиши керак. Ҳақ таола ҳаммамизни ўз йўлидан адаштирмасин. Она-ватанимиз тинч-осойишта бўлсин. Халқимиз оилалари тинч, соғ-саломат бўлсин. Жаннатмакон юртимиз тинчлиги, осойишталигига кўз тегмасин!\nтумандаги " Ризвон бобо" масжиди ноиб имом хатиби.


“Хадиси шариф билимдони-2018” Республика танлови Андижон вилояти босқичи — Саййид Муҳйиддин махдум ўрта махсус ислом билим юртининг сайти | MAXDUM.UZ\n«ҲАЖ ҚЎЛЛАНМАСИ» НОМЛИ МОБИЛ ИЛОВА ИШГА ТУШДИ!\nОдамларга “не”лар бўлмоқда\n“Хадиси шариф билимдони-2018” Республика танлови Андижон вилояти босқичи\n2018 йилнинг 4 май куни “Ҳадиси шариф билимдони-2018” Республика танловинининг Андижон вилояти босқичи ўтказилди.\nУшбу мусобақада билим юрти миқиёсида ташкил қилинган саралаш бочичида ғолиб бўлган Андижон “Саййид Муҳйиддин махдум” ўрта махсус ислом билим юртининг 9 нафар талабалари ҳам иштирок этдилар.\nТанловнинг вилоят босқичи Ўзбекистон мусулмонлари идорасининг Андижон вилояти вакиллиги мажлислар залида бўлиб ўтди.\nМусобақа иштирокчиларини ЎМИнинг Андижон вилоятидаги вакили, вилоят бош имом-хатиби Н.Холиқназаров бошчилигидаги ҳакамлар ҳайъати, вилоят бош имом-хатиби ўринбосари М.Мўминов, Андижон “Саййид Муҳйиддин махдум” ўрта махсус ислом билим юрти мудири М.Алимов, билим юрти ҳадис фани мударрислари Ҳ.Ҳамдамов ва А.Низқуловлар баҳолаб бордилар.\n“Ҳадиси шариф билимдони-2018” Республика танловининг Андижон вилоят босқичи белгиланган Низом асосида қуйдаги шартлар асосида ўтказилди.\nУнга кўра иштирокчилар Имом Бухорийнинг “Ал-Адаб Ал-Муфрад” асаридаги ҳадислардан икки юзтаси асосида баҳоланади. Танлов учта шартдан иборат бўлди.\nИмом Бухорий ва Имом Термизийнинг ҳаёти ва илмий фаолиятини ёритиб бериш;\nБерилган ҳадисни шарҳлаб бериш (ҳадисни таржима қилиш ва унга доир ҳукмларни баён қилиш);\nҲадисни араб тилидаги матнини ровийлари билан ёддан айтиб (берилган боблар бўйича биттадан ҳадис айтиш) бериш.\nМусобақа якуний натижалари кўра билим юрти номидан муносиб иштирок этган 9 нафар талабалардан 3 нафари муносиб ўринларни эгалладилар. Унга кўра 1-ўринга билим юртининг 2-курс талабаси Қахрамонов Абдурашид, 2-ўринга 1-курс талабаси Исомиддинов Жавоҳир, 3-ўринга 4-курс талабаси Қобулов Оятуллоҳлар муносиб кўрилди.\nТадбирни кўтаринки руҳ ва хуш кайфиятда ўтказилишиса сабабчи бўлган мусобақа иштирокчилари ва ғолибларга Ўзбекистон мусулмонлари идорасининг Андижон вилоят вакиллиги томонидан ажратилган қимматбаҳо совғалар ва вакилликнинг махсус Дипломлари топширилди.\nБилим юрти ходими\nҲаж сафари зиёратчилари учун “Ҳаж қўлланмаси” мобил иловаси ишлаб чиқилди. Унда ҳаж зиёрат…\nИллинойс штатида жойлашган Нагамия халқаро ислом тиббиёти ва фанлари институтининг музей к…\nСаудиялик қадимги тиллар бўйича мутахассислар, Макка шаҳрида топилган 1400 йиллик тошдаги …\nLoad More In ЯНГИЛИКЛАР\n«ЁШЛАРНИ МУТААССИБ ҒОЯЛАРДАН АСРАЙЛИК» Фитначиларнинг 15 услуби (2-қисм)\n«ЁШЛАРНИ МУТААССИБ ҒОЯЛАРДАН АСРАЙЛИК» Фитначиларнинг 15 услуби (1-қисм)\n4 Зул Ҳижжа, 1443\nҚуёш чиқиши 04:44


Афғонистонда сўнгги 14 йилда ҳар куни ўртача 5 нафар бола ўлдирилган ёки отилган.\nБМТ маълумотларига кўра, Афғонистонда 2005-2019 йиллар оралиғида 26 мингдан кўпроқ бола ўлдирилган ёки майиб қилинган, деб ёзмоқда BBC.\n2020 йилги Афғонистон конференцияси олдидан шу ҳафта Женевада бўлиб ўтган донорлар учрашувида “Болаларни асранг” (Save the Children) халқаро хайрия ташкилоти донор давлатларни афғон болалари келажаги учун кўпроқ инвестиция киритишга чақирди.\nТашкилот маълумотларига кўра, Афғонистон болалар учун хавфли бўлган 11 давлатдан бири ҳисобланади.\nХайрия ташкилоти ўз ҳисоботида Афғонистон учун 2019 йилни энг кўп қотилликлар ва жабрланишлар содир этилган муддат деб атамоқда. Бу йилда 874 нафар афғон боласи ўлдирилган, 2 275 нафари эса ногирон бўлиб қолган.\n“Ўтган йили ўлдирилган ва майиб бўлган болаларнинг учдан икки қисми ўғил болалар эди. Улар ҳукумат тарафдорлари ва унга қарши кучларнинг курашлари ва турли портлашлар қурбони бўлишган”, – дейилади ҳисоботда.\nҲисоботга кўра, афғон ҳукумати билан Толибонлар ва бошқа ҳаракатлар ўртасидаги давомли можаролар оқибатида мактаблар доимий равишда ҳужумларга учраб келмоқда. Масалан, 2017-2019 йиллар оралиғида мактабларга 300дан ортиқ ҳужум бўлган.\n“Болангиз бугун бирор ҳужум ёки ҳаво операцияси оқибатида вафот этиши мумкинлиги қўрқувини ҳис қилиб яшашни тасаввур қилиб кўринг. Бу болалари ўлдирилган ёки жароҳатланган ўн минглаб афғон ота-оналар учун даҳшатли ҳақиқат”, – дейди Болаларни асраш ташкилотининг Афғонистон бўйича директори Крис Няманди.


Президент Бош прокуратурага дарахтлар кесилиши бўйича ҳокимлар фаолиятини қатъий назоратга олишга кўрсатма берди - UzNews.uz\nШавкат Мирзиёев атроф-муҳитни асраш ва чиқиндиларни бошқариш тартибини такомиллаштириш масалалари бўйича йиғилиш ўтказди.\nТанқидий руҳда ўтган йиғилишда 2030 йилгача бўлган даврда Ўзбекистоннинг Атроф-муҳитни муҳофаза қилиш концепцияси ҳамда 2019-2028 йилларда Ўзбекистонда қаттиқ маиший чиқиндилар билан боғлиқ ишларни амалга ошириш стратегияси ижроси қониқарсиз деб топилди. Бу ҳақда президент матбуот хизмати хабар бермоқда.\n"Маълумки, президентимиз фармонига мувофиқ, давлат ўрмон фондига кирмайдиган дарахтлар ва буталар қимматбаҳо навларининг кесилишига мораторий жорий қилинган эди. Лекин жойлардаги раҳбарларнинг эътиборсизлиги оқибатида айрим ҳолларда ўсимлик дунёсига зарар етказилди. Бош прокуратурага ушбу масала бўйича ҳокимлар фаолиятини қатъий назоратга олиб, жавобгарлик муқаррарлигини таъминлаш топширилди", - дейилади хабарда.\nТадбирда экология ва атроф-муҳитни муҳофаза қилиш давлат қўмитаси лабораторияларида жиҳозларнинг 65 фоизи эскиргани кўрсатиб ўтилди. Ҳавога ифлослантирувчи моддалар чиқариш ҳажмининг 60 фоизи ёқилғи-энергетика, 20 фоизи тоғ-кон ва металлургия соҳасига тўғри келмоқда.


Ўзбекистон Республикаси Соғлиқни сақлаш Вазирлигининг 1979 йил 17-августдаги 971-сонли буйруғига биноан билим юрти ташкил қилинган.\nЎзбекистон Республикаси Соғлиқни сақлаш Вазирлигининг 2004-йил 20-октябрдаги 463-сонли буйруғига асосан “Ўрта тиббиёт ва доришунос ходимларини малакасини ошириш ва ихтисослаштириш Республика маркази Андижон филиали” мақоми берилди.\n“Республика ўрта тиббиёт ва фармацевтика ходимлари малакасини ошириш ва уларни ихтисослаштириш маркази Андижон худудий бўлинмаси “ Давлат муассасасининг Устави\nЎзбекистон Республикаси Адлия Вазирлиги ҳузуридаги давлат хизматлари агентлиги Андижон вилоят бошқармаси Андижон шаҳар давлат хизматлари маркази томонидан 2018-йил 19-апрелдаги №668-Q-сон реестр рақами билан “Қайта рўйхатга олинган”\nФилиал Андижон шаҳар ҳокимининг\n2016-йил 08-феврал кунги №126–Қ сонли қарорига асосан қайта давлат рўйхатидан ўтказилиб, Андижон шаҳар “Ер тузиш ва кўчмас мулк кадастр” давлат корхонаси томонидан умумий қурилиш майдони 778.38 кв.м. Умумий фойдаланиш майдони 1420.22 кв.м. бўлган бино иншоотлар муниципиал мулк сифатида эгалик хуқуқи белгиланиб оператив бошқарув хуқуқи билан филиалнинг балансига берилиб, ерга эгалик қилиш ва ердан фойдаланиш хуқуқи берилган.\nФилиал Андижон шаҳри, Бувасаъдин кўча\n18-уйда фаолият юритиб келмоқда.\nФилиалда маъмурият ва ўқув хоналари, тингловчилар ётоқхонаси, ўқув хоналари ва маърузалар зали жойлашган.


Кўпчилик ҳавас қилган карьера ва унинг якуни\nНорасмий манбалардан олинган ва ҳали расман тасдиқланмаган хабарларга кўра, Тошкент шаҳри ва вилоятининг собиқ ҳокими, бош вазирнинг собиқ ўринбосари Козим Тўлаганов шартли равишда икки йилга озодликдан маҳрум қилинган.\nШунингдек, Тошкент шаҳри жиноят ишлари судида ўтган жараён вақтида ундан салкам бир миллиард 200 миллион сўм жарима ундирилган.\nРасмий Тошкент айни масалада ҳозирча жим турибди. Ўзбекистон мустақил ҳуқуқ ҳимоячилари ташаббус гуруҳи раиси Суръат Икромов эса бу суд жараёнини кузатиб боргани, аммо унга қўйилмаганини билдирди.\n“Бизни суд жараёнига қўйишмади. Аммо бизга маълум бўлишича, К.Тўлаганов билан бирга жами 6 амалдор суд қилинган. Улар 4 миллион долларга яқин маблағни ўмаришда айбланди. Судланувчилардан бу маблағнинг 2 миллион долларга яқини ундирилган. Ҳозир маълум бўлишича, уларнинг ҳаммасига шартли қамоқ жазоси берилган”, - деди С.Икромов.\nЎзбекистон мустақил журналист Абдураҳмон Ташанов ҳам бу борада суриштирув олиб боргани айтди.\n“К.Тўлаганов устидан суд бораётгани анчадан буён маълум эди. Аммо суд ёпиқ эшиклар ортида, яширинча ўтди ва бизнинг аниқлашимизча, унга икки йиллик шартли қамоқ жазоси берилган. Суд жараёни вақтида ундан 1 миллиард 200 миллион сўмга яқин маблағ ундирилган”, - деди журналист.\nШундай қилиб, шартли жазога тортилган бу судланувчилар энди деярли уй қамоғида сақланади ва мунтазам равишда маҳаллий ҳуқуқ-тартибот идоралари назорати остида бўлади.\nЮқорида айтилганидек, расмий Тошкент бу суд жараёни ҳақида ҳеч нарса маълум қилмаяпти. Эътироф этиш керакки, бу каби катта амалдорларнинг судга тортилиши-ю, улар устидан борадиган суд жараёнлари одатда халқ кўзидан панада ўтказилаётгани айтилмоқда.\nЎзбекистонлик сиёсатшунос Тошпўлат Йўлдошев К.Тўлаганов ўзига яқин доираларда президент Ислом Каримовнинг Андижондаги сиёсатини танқид қилгани ва шунинг учун давлат раҳбарининг ғазабига учраган бўлиши мумкинлиги ҳақида маълумотларга эгалигини билдирди.\n“Биласиз, Ўзбекистонда бу каби юқори лавозимли амалдорлар ҳамиша кузатув остида, телефон суҳбатлари ҳам назоратда. Демак, унинг шу гаплари хуш келмаган ва иқтисодий жиноятлар дастак қилиниб, у қамалган бўлиши мумкин”, - деди сиёсатшунос.\nАсли касби қурувчи-муҳандис бўлган К.Тўлаганов узоқ йиллар бир неча юқори лавозимларда ишлаган, хусусан, 1994-2001 йиллар давомида Тошкент шаҳри ҳокими, 2001 йилдан 2004 йилга қадар бош вазирнинг биринчи ўринбосари ва 2005 йилдан Тошкент вилояти ҳокими бўлган. Ўзбекистондаги энг нуфузли амалдорлардан бири ҳисобланган.\nШунингдек, у Тошкент шаҳрининг мустақилликдан кейинги қиёфасини ўзгартиришга бош-қош бўлган, “Ўзуйжойқурилишбанк”и ўз вақтида унинг қўл остида эди.


Прокурордан 240 минг доллар ўғирлаганлар қамалди\nПрокурорнинг айтишича, унинг сейфидан ўғирланган 240 минг АҚШ долларидан атиги 13 мингги унга тегишли бўлган холос.\nЎзбекистон Бош прокуратураси бошқарма бошлиғи ўринбосари Абдурасул Юнусовнинг уйидан 240 минг АҚШ доллари ва тилла буюмларни ўғирлаган беш нафар йигит суд ҳукмига кўра, 13,5 йилдан 14 йилгача бўлган қамоқ жазоларига маҳкум қилинди.\nТошкент вилояти Ўртачирчиқ туман жиноий ишлар судида Ўзбекистон Бош прокуратураси бошқарма бошлиғи ўринбосари Абдурасул Юнусовнинг уйида содир этилган ўғирлик бўйича суд маҳкамаси тугади.\nҚора курсидаги беш йигитнинг барчаси айбдор деб топилиб, 13,5 йилдан 14 йилгача бўлган қамоқ жазосига ҳукм қилинди.\nБу ҳақда хабар тарқатган Uzmetronom.сom сайтига кўра, Абдурасул Юнусовнинг уйидан жами 240 минг 100 АҚШ доллари ва тилла буюмлар ўғирланган.\nБу маълумотни Ўртачирчиқ туман Ички ишлар бўлимининг навбатчи ходими ҳам тасдиқлади.\nУнга кўра, прокурорнинг уйидаги ўғирлик ҳолати бўйича очилган жиноий иш билан Ўртачирчиқ туман Ички ишлар бўлими ходимлари шуғулланган.\n- Бизнинг РОВД шуғулланган. У энди феврал-март ойларида бўлди-ëв. Анча бўлиб қолди бу ишга. Ўғирлик жинояти бўйича бизнинг группа чиқадию. Район ҳудудида бўлгандан кейин ўша бўйича чиқилган группа шуғулланди,- деди милиция ходими.\nУ мазкур жиноий иш Ўртачирчиқ туман жиноий ишлар судига оширганини айтиб, воқеага оид бошқа тафсилотларга тўхталишни истамади.\nПрокурор Абдурасул Юнусов хонадонидаги ўғирликка оид баъзи тафсилотларни Uzmetronom.com сайти берди.\nУндаги хабарга кўра, Абдурсул Юнусовнинг рафиқаси ўғирлик тўғрисида милицияга берган аризасида дастлаб уйдаги сейфдан 13 минг АҚШ доллари ўғирлангани кўрсатилган. Бироқ кейинчалик беш нафар йигит ўғирликда гумонланиб ҳибсга олингач, Юнусова хоним ўғирлик миқдори 200 минг 100 АҚШ доллари эканини айтган. Сўнгра ўғирлик ҳақидаги кўрсатма яна ўзгартирилиб, прокурорнинг уйидаги сейфдан 240 минг 100 АҚШ доллари ва жами 24 миллион 950 минг сўмга тенг тилла буюмлар ўғирлангани кўрсатилган.\nСайтнинг ёзишича, Абдурасул Юнусовнинг сейфидаги пулларнинг 13 минг АҚШ доллари ўз оиласига, 140 минг доллари прокурорнинг акасига, қолган 87 минг 100 доллари эса Ўртачирчиқ туманида ёқилғи қуйиш шохобчасига эга укасига тегишли бўлган.\nКейинчалик судланувчилардан икки нафари 40 минг АҚШ долларидан пулни қайтарган, бироқ уларга ҳам узоқ муддатли қамоқ жазоси берилган.\nШунингдек, Uzmetronom.com Юнусовлар хонадонида рўй берган ўғирликни прокурорнинг жияни уюштиргани, бу ҳақда унинг рафиқаси А. Юнусова берган кўрсатмага кўра, эри жиянига 20 минг АҚШ доллари миқдорида қарз берган ва ўша пайтда у прокурор оиласининг пул жамғармалари қаерда сақланаётганини эслаб қолган бўлиши мумкин.\nМаълум бўлишича, ҳозирда ўғирликда гумонланган икки йигит қидирувга берилган. Прокурорнинг жиянига қандай жазо берилгани ҳақида эса маълумотлар йўқ.\nТошкент вилояти Ички ишлар бошқармасининг исмини ошкор қилмаган ходими Абдурасул Юнусовнинг уйидаги воқеа одатдаги ўғирликлардан бири экани ва вилоятда бу каби ҳолатлар деярли ҳар куни рўй беришини айтади.\n- Бунақа ўғирликлар бир кунда ўнталаб, йигирматалаб ҳам бўлади. Ўғирлик жуда кўп бўлади. Тошкент вилоятида 18та шаҳар, туманимиз бор. Ҳар биттасида биттадан бўлса ҳам 18та бўлади. Узоғи билан бир кунда 6-7-8та мана шунақа ўғирликлар бўлиб туради, деди ИИБ ходими.\nАлбатта, у кишининг гапини шубҳа остига олишга ҳақли эмасмиз, лекин республика бош прокуратураси мулозимининг уйида ҳар куни ҳам 240 минг АҚШ доллари ўғирланмаса керак, ҳар қалай.


Toyota компанияси, 9 июнь куни иш бошлайдиган Токио ўйинчоқлар кўргазмасида Camatte Capsule концептуал трейлерини намойиш этади. Унинг илк намунаси болаларга ўзлари учун энг ажойиб хонани шакллантириш имконини берадиган интерактив тизимга эга.\nТрейлернинг габарит ўлчами қуйидагича: унинг бўйи 3785 мм, эни 1500 мм, баландлиги эса 1845 ммга тенг. Концептнинг ички деворига учтадан катта экран ўрнатилган бўлиб, уларда интерьер буюмларининг суратлари акс этади.\nБолакай махсус мобиль иловага эга планшет компьютер ёрдамида хона учун 6та тус ва 24та турли буюмдан хоҳлаганини танлай олади. Улар орасида, мебель, мусиқа асбоблари, спорт буюмлари ҳамда хўжаликда дуч келинадиган бошқа нарсаларнинг суратлари мавжуд.\nБолалар интерьер тайёр бўлгач, уни ота-онаси билан муҳокама этишлари мумкин.\nАйтиш жоизки, мазкур трейлер «Тойота»нинг болалар учун махсус ишлаб чиққан биринчи маҳсулоти эмас. Аввалроқ, Camatte дастури доирасида Sora ва Daichi электр прототиплари, шунингдек 57 ва Hajime концептлари ишлаб чиқилган эди. Булар, болаларга машина бошқаришни ўргатиш мақсадида ясалганди.


Масихийлик ва Мусулмонлик хақида — Dilkashradio.com\nМасихийлик ва Мусулмонлик хақида\nБу сухбат Масихийлик билан Исломнинг талабларини кўриб чиқишга харакат қилади. Хар икки жойда, ватаним Сурияда ва чет элда хам хар икки томондан; Масихийлик ва Исломдан савол бериб сўраш хар доим менинг ташвишим (дардим) бўлган. Мусулмонлик хукмронлик қиладиган жамиятда Масихийча хаёт кечирадиган одам сифатида, бошқа эътиқод (дин), Мусулмончилик хақида кўпроқ ўрганишни хохладим; Араб сифатида эса бошқа Араблар хақида кўпроқ билишга эхтиёж сездим. Бу ерда гап менинг “Араблигим” ёки Масихийлигим хақида хам эмас; мен излаётган нарса Масихийлик билан Мусулмонлик жамияти ўртасида кўприк ўртаниш эди, деб ўйлайман. Гарчи Масихийлар билан Мусулмонлар бир неча юз йиллар давомида бирга яшаб келишган бўлса хам, онг жихатдан, айниқса уларнинг эътиқодлари юзасидан ажратилиш бўлган. Бир-бирининг эътиқодидан бехабарлик, баъзиларнинг бахслашишлари ғам-ташвишдан холи бирга яшашнинг бахоси бўлган, аммо Масихийлар учун эса бу яшаб кетишнинг бахоси бўлган бўлса керак.\nБу ўзаро муросага келиш ўша пайтдаги ўсмир болакайга, яъни менга тўғри келмаслигини исботлади (тасдиқлади). Мен юқори синфга борганимда бундай мунозарага биринчи марта хақиқий имконият туғилди. Мен Ислом дини бўйича таълим берадиган ўқитувчидан, унинг дарсида қатнашишга рухсат сўраганимда, менинг илтимосимга қандай жавоб беришини билмай боши қотиб қолди. Чунки Мусулмонлар билан Масихийлар ўз динлари бўйича алохида ўқитиларди. У менинг унинг дарсига қатнашишни чиндан хохлаётганимни синаб кўргач, рози бўлди. Баъзан очиқчасига, баъзан эса қизғин, аммо дўстона мунозаралар орқали шу нарсани англадим-ки, улар хам (менга ўхшаб)бир хилдаМасихийлик хақида кўпроқ ўрганишга интилишар экан. Аста-секин бир нечта Мусулмон тенгдошларим менга дўст бўлиб қолишди. Дўстларимни уйимга таклиф қилдим. Уларнинг баъзилари аввал хеч қачон Масихий оилада бўлмаган. Биринчи марта Масихийни уйларига таклиф қилиш уларга хам ёқди.\nОна ватанимдан кетиб, Европага келишим (дастлаб Францияга сўнг Британияга), менинг Масихий – Мусулмон ўртасидаги муносабатларга берилганлигимни заррача хам камайтирмади. Шуни айтиб ўтишим керакки, мендаги Масихий – Мусулмон ўртасидаги муносабатларга берилганлик Масихийча имонимдаги тушунчамдан келиб чиқади. Менинг у ерда кишилар билан, айниқса мени ёқтирадиган ва ўз юртларидан узоқда бўлган Мусулмонлар билан мулоқотга киришишимда хеч қандай муаммолар бўлмади. Айни пайтда мен Масихий жамоатининг фаол аъзоси хам эдим. Аммо хар иккала томонда хам ўзини бемалол хис қила олмайдиган кишининг холатида бўлиш жуда ноқулай. Мен бундай хис қилиш икки тарафлама деб ўйлайман. Менинг келиб чиқишим, фикрларимга таъсир қилганини рад этмаган холда, буни таққословчи омил деб оламан: менинг мулохазаларим бутунлай академик эмас, улар менинг Мусулмонлар билан инсоний тажрибаларимга асосланган.\nМусулмон китобхоннинг, бу китобни Масихий ёзган, деб таъкидлашга хаққи бор. Бу тадқиқот бутунлай нейтрал ёки бетараф эмас. Масихийлар ва Мусулмонлар қандай бўлса хам имоннинг одамлари ахир. Улар имон масалаларини мухокама қилаётганида бутунлай нейтрал бўла олишлари даргумон. Аммо эътиқодлар орасидаги сухбатга қўшилганлар, хурмат қиладиган, ўрганишга тайёр, даъват этилган бўлиши керак. Улар бошқа бир эътиқод хақидаги таълимни мунозара қилаётганида хаққоний бўлишлари керак.\nИслом даври (1)


Эри бошига кўтарган аёл - Hidoyat.uz\nАсосий саҳифа Жамият Оила Эри бошига кўтарган аёл\nАёлидан айрилган эр ҳикоя қилади:\nХотиним билан ажрашиш мавзусини очганимдан бери жисмонан яқин бўлмадик. Шу боис биринчи кун уни олиб эшик томон кўтарганимда ғалати ҳисни сездим. Ўғлимиз орқамизда турарди ва олқишлай бошлади. Дадам онамни қучоғида кўтарди, деди. Бу уни жуда севинтирганди, сўзлари қалбимни вайрон қиларди. Ётоқдан уй эшигигача 10 метр кўтардим. Хотиним кўзларини юмди ва қулоғимга “ўғлимизга ажрашишимизни айтманг”, деб пичирлади. Мен ҳам бошимни эгиб, хўп, дедим ва ичимга бир маҳзунлик чўкди. Эшик олдида уни қолдирдим, хотиним автобус бекатига кетди ва уни ишга олиб борадиган автобусни кутди. Мен эса бир ўзим офисга кетдим.\n5-кун бу ишонч туйғуси янада юксалганди. Буни Жанага айтмадим. Кунлар ўтгани сайин уни кўтариш ҳам осонлашарди, балки бу тренажорда шуғулланганим сабаблидир. Бир тонг уни нима кийишини ўйлаб, қараб ўтирдим. Жаҳл қилиб, ҳар кунги кийимлари бироз катта келганини айтди. Бирдан уни қанчалик озганини, вазнини йўқотганини сездим. Демак уни ҳар тонг осон кўтаришимнинг сабаби бу экан. Юзимга биров мушт туширгандай бўлди. Бунчалик азоб ва ҳасратни қалбида олиб юрарди. Сезмаган ҳолда бошини силадим. Шу пайт ўғлимиз келди ва “дада, ойимни кўтаришингиз керак”, деди.\nҲар лаҳза қароримни ўзгартиришидан қўрқардим ва зинадан юқори чиқдим, юқори чиққач Жана эшикни очди. Унга хотинимдан ажрашолмаслигимни айтдим. Ҳайратланиб қўлини пешонамга қўйди ва “сени иситманг борми?” деб сўради. “Афсусдаман Жана, лекин мен энди ажрашишни истамайман”, дедим. Турмушимиз бефайзлиги севги етишмаслигидан эмас, бир-биримизнинг аҳамиятимизни унутганимиздан эди. Энди эсимга тушди, унга уйланган куним эшикдан кўтариб кирганимда, умримнинг охиригача унга садоқатли бўлишга қасам ичгандим.\nЖана вазиятни англагач, юзимга бир тарсаки тушириб, эшикни ёпиб йиғлай кетди. Дарҳол пастга югуриб, биринчи учраган гулчидан хотинимга бир даста гул олдим, ичига “сени ҳар тонг ҳаётимнинг охиригача кўтараман” деб ёзиб солиб қўйдим. Уйга қатганимда юзимни табассум қоплади, қўлимда гуллар билан ётоқхонага кирдим ва хотинимни ётоқда ўлик ҳолда топдим. Хотиним бир неча ойдан бери саратон билан курашаркан, мен Жанага бўлган қизиқишим боис буни сезмагандим. Кўп яшолмаслигини билгани учун ўғлимни менга қарши бўлиб қолишидан мени сақлашга уринганди. Ҳеч бўлмаса ўғлимнинг кўзида яхши турмуш ўртоқ сифатида қолишимни истаганди”.


Beeline абонентлари CLICK автотўлови ёрдамида ҳисобларини исталган пайт тўлдиришлари мумкин » Ўзбекистон янгиликлари – Zamin.uz\n2015 йил 9 июл, Тошкент. Beeline ”CLIKC орқали Beeline автотулови” номли инновацион баланс тўлдириш усули ҳақида эслатиб ўтади. Мобил телефон орқали сўм пластик картаси ёрдамида автоматик тарзда ҳисобни тўлдириш имконини берадиган хизмат фақат Beeline абонентлари учун мавжуд.\nФойдаланувчиларга қулай бўлиши учун, мазкур хизматга бештагача Beeline рақами уланиши имконияти амалга оширилган. Хизматни улаш ва уни созлаш CLICK тизимининг USSD-менюсида (*880#) амалга оширилиши мумкин. Агар абонент CLIKC тизимининг фойдаланувчиси бўлмаса, ўз банки ёки CLIKC тизимининг қўллаб-қувватлаш хизматига, ёки тизимнинг контакт-марказига +998 71 2310880 рақами бўйича маълумот учун мурожаат этиш лозим. Батафсил маълумот www.beeline.uz ва www.click.uz сайтларида.\n16:56 Visa ва MasterCard ёрдамида Beeline абонентлари ўз ҳисобларини дунёнинг исталган нуқтасидан тўлдира оладилар


Қорабоғда кенг кўламли жанговар ҳаракатлар давом этмоқда - zarnews.uz\nҚорабоғда кенг кўламли жанговар ҳаракатлар давом этмоқда\nБу ҳақда тан олинмаган Тоғли Қорабоғ Республикаси президенти матбуот котиби Ваграм Погосян маълум қилди.\n“Қорабоғдаги Гадрут шаҳри ҳудудида кенг кўламли жанговар ҳаракатлар давом этмоқда. Ўз диққатини мазкур йўналишга қаратган душман, катта куч билан шаҳарга ёриб киришга ўринмоқда. Мудофаа қўшини ҳар қарич ер учун кураш олиб бормоқда”, таъкидлади у.\n9 октябрдан 10 октябрга ўтар кечаси, Москвада ўн соат давом этган Арманистон, Озарбайжон ва Россия ташқи ишлар вазирлари иштирокидаги музокаралар якунига етди. Музокаралар хулосасига кўра, Арманистон ва Озарбайжон Тоғли Қорабоғда ўт очишни тўхтатишга келишганди. Бироқ сулҳ талаблари амал қилишни бошлаганидан 1 соат ўтар-ўтмас иккала томон бир бирини сулҳ талабларини бузганликда айблади.\nТеглар: Озарбайжон Арманистон\nЕреван: намойишларнинг тўртинчи куни, Пашинян истеъфоси талаб этилмоқда\nАрманистонда парламент сайловлари бошланди\nПашинян Арманистон бош вазири лавозимидан истеъфога чиқади


17.11.2017 17.11.2017 uzasuz\n— Бу туришингда охири сени Хосият момога ўғил қип берамиз-ов.\nҚўшни момога нисбатан меҳр ва ҳурмати ҳарчанд баланд бўлмасин,бу гап болага ёқмайди. У жиндек ясама зарда билан ушбу гапни ирод этган отаси ҳамда, нима деркин, дегандай мийиғида кулиб турган энаси томон кўзи остидан бир-бир қараб қўяркан, тўнғиллаб, “йўқ” дейди. Эртаси эса, гўё бу гап бўлмагандек, кундалик майда-чуйда юмушлардан қўли бўшаши ҳамоноқ уйлари қаршисидаги кенг сойлик ёқалаб чўзилган нариги бетдаги дўнглик белида, сўл биқинида кигизлари униққан чоққина ўтов, кўклам қуёшидан қовжираган қўзиқориндай, ёлғиз қўнқайиб турган тошкулба сари зинғиллайди. Уйидагилар унинг бу қилиғига кўпда монелик қилишмаса-да, нечундир сўнгги пайтда, деярли ҳар икки оқшомнинг бирида ушбу гапни такрор этмоқни хуш кўришади. Бола, одатдагидек, “йўқ” деганидан сўнг, ҳар гал дастурхон теварагида кавшанишиб ўтирган синглиси ва укасига кўз қирида зимдан разм солади ва ҳамиша ўзга бир хонадонда улардан айро ҳолда умргузаронлик қилишни ҳеч тасаввурига сиғдиролмайди: минг яхши кўргани билан Хосият момоси хеш эмас, бегона, магар чинданам унга ўғил қилиб берар бўлишса, жигарларисиз бировникида қандай яшайди? Бу-ку майли, сўнг анову Мўмин қотма “ўгай ўғил” дея, устидан роса иршанглаб-иршанглаб кулмайдими? Бола шуларни миясидан ўтказаркан, оғзидаги луқмасини чала-чулпа ютиб, бу сафар ичдан қатъий дейди: “Йў-ўқ!” Кейин энди-энди чойини эплаб-сеплаб ичишга кўника бошлаган укасига тағин хаёли оғади: “Отам қачон бунинг тўйини қиларкин, а?” Аммо бу ўйини сиртига чиқармайди, негаки, сўрар бўлса, отасининг жавоби ҳамиша тайин: “Худо хоҳласа, яқинда!”.\nУкаси оёқлабдики – шу гап.\nКўклам бошида ўзидан бир синф юқорида ўқийдиган Мўмин қотма билан жиққамушт бўлганидан бери, бола инисининг суннат тўйини зўр интиқлик билан кутади – тўй куни узоқ-яқиндан ташриф буюрган хел-хешлари ҳовлиларига сиғмай, тишга ошиб-тошиб чиқишини, ўзи эса, мисли сувдаги балиқдек, меҳмонлар орасида жавлон уриб юрмоқни орзулайди. Бежизга эмас – Мўмин қотма ўз укасининг тўйи куни қариндош-уруғларининг сероблиги билан мақтаниб, ўмган тешар гап қилган: “Сен у, худди етим қўзидай, етти ёт бегонани хеш тутиб, доим уйига чопқиллаб юрасан!” Бу гапдан сўнг иккиси сойлик тубидаги сайҳонликда обдон ёқалашган, уриб, бир-бирларининг кўзларини кўкартиришган. Ушбу воқеа сабаб, укасининг тўйи куни барча хешларининг уйларида жам бўлишини сабр-тоқат-ла кутади. Ана ўшанда Мўмин қотмани ёнига имлаб, ўзича димоғланиб-димоғланиб дейди: “Ув-в, қотма, кўриб қўй, бизди қариндош-уруғлар қанчалигини?!” Баъзан эса кутилмаганда, беихтиёр, шубҳа-гумонга боради, негаки олис-яқиндан унда-бунда меҳмон бўлиб келадиган саноқли уруғларини демаса, бўлак хешларини кўпда танимайди. Бунақада Мўмин қотманинг олдида ер бўлиб қолмасмикан?\nУ гоҳида ушбу руҳсиз ўй-хаёллар оғушида тошкулбага қадам қўяди. Аммо Хосият момосининг биргина ширин каломиданоқ зумда барчасини унутганини ўзи ҳам сезмай қолади.\nМомо уни ҳар сафар қуёшдай чарақлаб қаршилайди. Боламлаб, дарров гирдига тош терилган супага таклиф этади, йўқ, деганига қарамай, чой дамлаб, олдига ярим косача қаймоқ қўяди. Сўнгра, одатдагидек, қўлига урчуғини олиб, қошида шу куз адоғида саккиз ёшга тўлиши лозим бўлган бўйчангина бола эмас, кап-катта мўртли йигит савлат тўкиб ўтирганидек, гурунг беришга тушади.\nМомо кундузлар ёлғиз, тонг саҳарлаб молини қирга ҳайдаб кетадиган чоли – Эсон оқсоқол доимо оқшомлатиб уйига қайтади. Болани бу хонадонга момонинг ёлғизлиги ёхуд унинг бетаъма, қайноқ меҳри эмас, эртакнамо гурунглари кўпроқ ўзига чорлайди – онгу шуурини сеҳрлаб, бутунлай ўзига мафтун этиб қўяди. Натижада, бола маълум вақт бу олам шовурини унутиб, ўтмишда бўлиб ўтган ғаройиб воқеалар гирдобида яшай бошлайди: мана, қуюқ қаймоққа нон ботириб, эндигина оғзига олиб борган ҳам эдики, икки қир оралиғидаги сертепа кафтдек водийда жойлашган овули бирпасда кўздан ғойиб бўлиб, унинг ўрнида ҳалича одам оёғи етмаган кимсасиз бир ҳудуд юзага келади-да, хиёлдан сўнг паст-баланд тепаликлар орасида ўтов лаш-лушлари ва рўзғор қақир-қуқурлари юкланган қўш туяни етаклаган, олдида бир сурув қўй-қўзи, қаватида эса гўзалликда тенгги йўқ бир келинчак, ҳайбатли ва келбатли бир кимса — Эсон оқсоқол, йўқ, Эсон полвон пайдо бўлади.\nКелинчак — Хосият момо ғамгин.\nКуёв — Эсон полвон андак дилгиртоб.\nБоиси уч кун бурун, агар бизни деяр бўлсанг, туғмас бу келинчакнинг баҳридан ўтасан, дея қатъий шарт қўйган хел-хештидан қаттиқ аразлаб, кўч-кўронини туяларга юклаганча, тоғ ошиб бу томонларга йўл тортган ва энди қайси манзилда қўним топмоғини билолмай, сарсон кезиниб юрарди-да. Ана, Эсон полвон тепаликлардан бири ёнидаги кенг сайҳонликда оёқ илиб, теваракка боққанча бир муддат туриб қолади. Шунда қаватидаги гўзал келинчак ияги билан водийдаги энг баланд тепалик – ушбу дўнгликка имо қилади. Пойида бир эмас, икки булоқ қайнаб турган бу жой Эсон полвонга жуда маъқул келади ва мазкур овулнинг илк тамал тоши мана шу тарзда у томондан қўйилади, яъни дўнглик белида ушбу тошкулба бунёд этилади.\nБошқалар эса сўнг-сўнг бирин-сирин кўчиб келишган.\nОвул номи шундан қолган — Яккатом.\nБу орада бир дамгина ўзига келган бола воқеа қаҳрамонларидан бири шундоққина қаршисида ўтирганига ишонгиси келмагандай, Хосият момога ҳайратомуз боқади. Бир пайтлар унинг гўзал келинчак бўлганини тасаввур этолмай, майда ажин тилимлаган юзига, урчуқ тутган озғин бармоқларига тикилади, сўнг хаёлидан не ўтаётганини, гўё момо сезиб қоладигандек, тошлари пишиқ-пухта терилган кулбага, наридаги ўтовга, сойлик тубидаги кенг майдонни энлаб тушган тошдеворли қўрага кўз ташлаб, ҳар келишида нуқул момонинг нону қаймоғини жиғилдонига уравермай, бирор юмушига кўмак бермоқни, ҳеч қурса қуйидаги булоқдан сув олиб чиқиб беришни ўйлайди. Бироқ момоси тушмагур — нақд ишнинг куяси, унга бирорта юмуш қолдирмайди. Боз устига, бола бир нарсадан — овулдаги айрим оғзига кучи етмайдиган, умрида бировга қайишмайдиган кимсаларнинг, фалончанинг боласини куни ўтмай қоптими дейман, Эсон оқсоқолнинг хизматини қилиб юрибди, дейишларидан ҳайиқади. Чамаси, момо ҳам шундан истиҳола қилса керак шекилли, болага бирор иш айтмайди. Аммо қаймоғу гурунгини ҳеч қачон қизғанмайди.\nКейинги қаймоқхўрликлардан бирида бола овул ёқалаб, кунчиқишга чўзилиб кетган катта қирга туташ чўнг тепаликда чордона қуриб ўтирган Алпомишни кўради. Ўҳ-ҳу, Алпомиш деганлари бу қадар ҳайбатли бўлмаса, ҳар бир кифтига тўрт-беш одам бемалол сиғади-я! Йўқ, бу сумбати олдида китобдаги сурати бир чақага қиммат! Чамаси, мусаввир Алпомишни Хосият момочалик билмайди. Билганида… Момонинг айтишига кўра, Ойбарчинни қоралаб, ўзга элга йўл тортган Алпомиш айни ўша тепаликда бирров қўниб ўтган экан, шунга кўра, мазкур тепалик “Алптепа” деб юритиларкан. Бола Алптепага ўзгача бир эҳтиром билан боқади. Эрта ё индин Алпомиш изларини тавоф қилгани Алптепага кўтарилишни кўнглига тугади. Шомда эса бу ҳақда уйдагиларга тўлиб-тошиб сўзламоқни истайди. Минг афсуски, тингловчи дегани ҳамиша анқонинг уруғи, тенгқурлари эса катталардан-да бефарқ — жуда нари борса, ўтирик, Алпомиш бу томонларга доримаган, дейишади. Бола бу қадар лоқайдликни танига сингдиролмай, эртаси тағин тошкулбага ошиқади. Одатдагидек, момонинг адоқсиз гурунгларига маҳлиё бўлиб, гоҳида чойнакдаги чой совуб, косадаги қаймоқнинг ярми қолиб кетганини ҳам сезмайди. Шунда кутилмаганда нақ мияни пармаловчи чўзиқ чорлов қулоғига чалинади.\nБу овоздан хаёли бўлинган бола воқеаларни бамисли эртакдай ғоятда келиштириб сўзлаётган момонинг ориқ, чўзиқ, рангпар юзи ва ададсиз меҳр ёлқинланиб турган кўзларига боқаркан, сўзланг, сўзлайверинг моможон, дея ўрлангиси келади. Бироқ момо ортиқ сўзланмайди, сергакланиб, боланинг кетмоғини истамаган бир оҳангда, аста дейди.\n— Энанг чақираяпти, болам.\nБола сойликнинг нариги бетидан туриб, ўзини йўқлаётган энаси томон норози боқади, малолланиб боқади.\n— Насибангни қолдирма, еб кет, болам, — дейди момо.\nАммо емак дегани момонинг мароқли гурунглари билан тотли, шунга кўра, бола дастурхонга боқмай, ноилож ўрнидан қўзғалади. Бу бемавруд чорловдан оғриниб-оғриниб, ич-ичдан ғижиниб-ғижиниб секин-аста қуйига — эртаксиз олам сари эна бошлайди. Баъзида сойлик бетида, “ҳа, ўгай ўғил”, деган маънода ишшайиб турган Мўмин қотмага рўбарў келиб, бундан дили баттар хуфтон тортади. Ундан боплаб ўч олиш истаги хуруж қилиб, укаси тўйини тасаввурида жонлантириб, ўша кун тезроқ келмоғини орзулай бошлайди.\nИттифоқо, шу кунларда, отасидан бўлак, уйдагиларнинг бари тоғолди овулларидан бирида яшовчи холасининг тўйига борадиган бўлиб қолишди. Бу тўй — қавм-қариндошларининг қанчалигини аниқлаш умидида юрган болага зўр важ бўлди. Тўй куни эса йўқ-бор нарсага алаҳсимай, хешларини зимдан туванлаш билан банд бўлди. Буни қарангки, қариндошлари ўзи ўйлагандан ҳам кўп экан. Эркаклар, аёллар ва болалар — бари уларга хеш экан, уруғ экан.\nБундан бола ўзида йўқ севинди.\nАзбаройи қувонганидан кўзлари ўтдек чақнаб, хешман деганнинг ҳар бирига меҳри жўшиб-жўшиб боқди, меҳри тошиб-тошиб боқди. Аммо чатоқ бир жиҳати – аксарият қариндошлари муносабатида ўзи кутган илиқликни туймади. Айримлари елкасига қоққан бўлиб: “Сен фалончанинг улимисан? Вой-бўй, кап-катта йигит бўп қопсан-ку!” — дегани билан улар нигоҳида ўзининг катта йигит бўлиб қолганидан қувониш аломатларини илғамади. Бироқ бундан боланинг кўнгли чўкмади, аниқроғи, чўктирмади — унисини у деб, бунисини бу деб, ўзича уларни оқлаган бўлди. Сўнг холасига ҳамсоя турмиш ўртанча тоғасининг ўзи тенги ўғли билан иноқлашиб, тўй якунига қадар у билан бирга юриб, бирга турди.\nЭртаси кетар жафосига тоғасиникида меҳмон бўлдилар.\nТоғасининг тўлагина, чеҳраси тўнггина аёли — янгаси кўп чаққон экан, эт қовураётган ерида, иккинчи қозонда сут пиширмоққа тушди. Бола момонинг қаймоғини еявериб, мазахўрак бўлиб қолган эмасми, аёл ўртача сирли тоғорадаги сутни қозонга қўяётганида, бирдан иштаҳаси қўзиб, эт эмас, қаймоқ емоқни истаб қолди.\nУ шу истакда ёнидаги мезбон болага деди:\n— Би-ир қаймоқхўрлик қимаймизми, а?\n— Бўпти, юр, — деди мезбон бола ҳам тамшаниб.\nБолалар қозон бошига бордилар.\nАёл улар хоҳишини англаб, чинни косага қаймоқ қуйиб узатди.\nБола хиёл олдинроқда эди, беихтиёр косага қўл чўзди.\nАёл ўзи билмаган ҳолда ошкора қизғаниб, қўлидаги идишни бола қолиб, ўз ўғлига узатиб, деди:\n— Ўзи озгина… ма, ҳадаҳа ютиб ол!\nҚўли муаллақ қолган боланинг кўнгли чўкди, ўзини етти ёт бегонадек ҳис этди.\nОлам хира тортди.\nБорлиқ хунук тус олди.\nДарвоза ёнида ётган ит, кет, дегандай ҳурди.\nҲовли юзидаги хўроз итни маъқуллагандай қичқириб қўйди.\nБиргина лаҳза ичидаёқ жиддий йигитчага айланиб улгурган бола ичкарида туғишганлари билан кулишиб ва суйлашиб ўтирган энаси олдига қуйидаги талабни кўндаланг қўйди.\n— Эна, кетдик!\nЭртаси тушга яқин бола тошкулба томон ўрларкан, бу дафъа, ҳар галгидек, Хосият момонинг қистовига итоат этиб, дастурхонга ўтирмади. Қўлига болта олиб, анча бурун кўз остига олиб қўйган, ўтов ортида қалашиб ётган қуриган ўтинларни ҳафсала билан майдалашга киришди. Момо эса уни алқай-алқай, мижжаларини ёшлай-ёшлай тезда эт қовурмоққа тушди. Боиси бугун унинг хонадонига ўша ўзи билган бола эмас, қарашлари жиддий йигит ташриф буюрган эди-да. Ахир, йигит одамни нону қаймоқ билан эмас, қовурилган эт ила сийламоқ лозим-да!\nОқшом ота ҳазиломуз деди:\nБу сафар бола отасига ер остидан эмас, дадил қараш қилиб, деди:\nОта донг қотди.\nБола эса қўлига қошиқни олиб, косадаги шўрвани ошиқмай ичмоққа тутинди.


Ўзбекистон врачлар ассоциацияси Тошкент вилояти бўлими - Сил касаллигига қарши курашамиз шиори остида акция бўлиб ўтди\nАкцияни ўтказишдан асосий мақсад - ёшларда соғлом ва обод оилани барпо этишга интилишни шакллантириш, уларнинг наслий ва туғма касалликлар профилактикаси масалаларига доир билимларини ошириш, шунингдек, сил касаллигидан сақланиш, сил касаллигига чалинган беморларга даволаниш усуллари тўғрисида тушунчалар бериш, сил касаллиги ҳақида ёшларнинг билимини оширишдан иборат.\nАкцияни Ўзбекистон врачлар ассоциацияси Тошкент вилояти бўлими масъул ходимлари Нодира Нормуродова, Гулнора Усмоновалар олиб бордилар. Акция давомида болалар ўртасида югуриш марафони, шахмат ва шашка мусобақалари, расм чизиш бўйича танловлар ўтказилди.\nБайрам кунида болажонлар учун байрам дастурхони тузалиб, уларга байрам оши тортилди. Сиҳатгоҳда даволаниб, ўқув йилни муваффақиятли тамомлаган болаларга фахрий ёрлиқлар топширилди.\nТадбир якунида сил касаллигидан сақланиш бўйича 30 та буклет, сил касаллигига чалинган беморларга даволаниш усуллари тўғрисида 30 та брошюра, сил касаллиги ҳақида ёшларнинг билимини оширишга қаратилган 30 та плакатлар ва 120 та махсус футболка иштирокчиларга тарқатилди.


Токсоплазмоз - Бу нима? - Онлайн Тиббий Энциклопедия MedLife.Uz\nТоксоплазмоз – ички аъзо ва тизимлар фаолиятини издан чиқарадиган паразитар касаллик; бир ҳужайрали содда ҳайвон – тосоплазмалар кўзғатади. Одам, ҳайвон (чўчқа, қуён, қорамол, қўй, кийик, тулки, олмахон, юмронқозиқ) ва паррандалар (товуқ, ўрдак, каптар)да учрайди. Касаллик манбаи, асосан, итлар, мушуклар ва токсоплазмоз билан оғриган бемор ҳисобланади; улар ўзларининг сўлаги, сийдиги, нажаси, суди, бурун шилимшиғи орқали ташқи муҳитга кўплаб касаллик қўзғатувчисини тарқатади. Токсоплазмалар одамга овқат маҳсулотлари (хом гўшт, пиширилмаган сут, хом тухум) орқали, шунингдек, бевосита касал ҳайвонлар билан мулоқотда бўлганда (чорвачилик хўжаликлари ва гўшт к-ти ходимлари ёки терига ишлов берувчилар) юқиши мумкин. Уй шароитида, айниқса, аёллар қийма таъмини тотиб кўрганида ҳам токсоплазма (оқади. Токсоплама шиллиқ пардалар (оғиз, бурун, кўз шиллиқ пардаси) ёки чакаланган терига тушиши, шунингдек, трансмиссив ва бошқа(лар) йўллар билан юқиши мумкин. Одам организмига тушган токсоплазма қон Томирлар орқали турли аъзолар (мия, кўз, жигар, талоқ, юрак ва лимфа безларида тарқалади ва шу аъзоларнинг зарарланишига сабаб бўлади.\nТуғма ва орттирилган токсоплазмоз фарқ қилинади. Туғма токсоплазмозда касаллик она организмидан қон орқали ҳомилага ўтади. Токсоплазмоз ҳомилага дастлабки ойларда юқса, бола тушади ёки ўлик, ёхуд мажруҳ бўлиб туғилади. Орттирилган токсоплазмоз ўткир ва сурункали кечади. Ўткир токсоплазмозда бемор исималайди, боши, мушаклари оғрийди; лимфа безлари, кўз, тери, мия қобиқлари ва ички аъзоларига путур етади. Сурункали токсоплазмоз йиллаб чўзилиши мумкин. Бунда беморнинг ҳарорати юқори бўлади, боши оғрийди; қувватсизлик, асабийлашиш кузатилади; кўриш, хотира ва иш қобилияти пасаяди; жигар, талоқ ва лимфа безлари шишади; гепатит, миокардит, зотилжам юзага келиши мумкин.\nКасалликнинг олдини олиш учун касал уй ҳайвонларини аниқлаш ва уларни ажратиб қўйиш; болаларни ит, мушук билан ўйнашларига йўл қўймаслик лозим. Истеъмол қилинадиган гўшт, сут маҳсулотларини, албатта, яхшилаб пишириш ёки кайнатиш керак.


Муштдай ҳам чиқмайдиган x86-процессорли компьютер тақдим этилди! (+видео)\nУшбу мини-компьютер Gemini Lake туркумидаги тўрт ядроли Intel Celeron N4100 процессори базасига қурилган. Унинг 4 ГБ тезкор ва 64 ГБ ички хотираси, шунингдек, кичкина вентилятори бор – бўлди!\nКомпания компьютерлар эгаларини янги – Windows 10 тизимига ўтказиш йўлида ҳатто ўзгача йўл тутишдан ҳам тап тортмаяпти – у Windows 7 ва ундан аввалги талқинларда айрим лойиҳаларни тўхтатяпти.\nОперацион тизимда ёрқин ва тўқранг режимнинг биридан иккинчисига ўтиш учун «Персонализация» параметрларига кириш керак. Auto-Night-Mode номли утилита эса ушбу ишни керакли пайтда ўзи амалга оширади.\nФлешкага Windows’ни ўрнатиб қўйсангиз, уни исталган компьютер ёки ноутбукка тиқиб, фойдаланаверасиз – ўзингиз билан ноутбук кўтариб юришга ҳожат бўлмайди.\nWindows 10 тизимини ўрнатилувчи ISO-файл сифатида Microsoft расмий сайтидан бепул кўчириб оламиз\nРасмий ва легал ISO-файлни компьютерингизга сақлаб оласиз, кейин уни компакт-дискка кўчириб, бошқа компьютер ва ноутбукларга ўрнатаверасиз!\nWindows 10’да янгиланишлар ўрнатилишини осонгина чеклаб қўямиз\nБу дастурда иккитагина опция бор: «Enable Service» (янгиланишлар ёқиқ) ва «Disable Service» (янгиланишлар ўчиқ). Керагини танлаб, «Apply Now» тугмачасини босасиз – компьютерни ўчириб-ёқиш ҳам шартмас.\nWindows 10 тизимидан Internet Explorer’ни олиб ташлашнинг икки усули\nInternet Explorer браузери аллақачон истеъмолдан чиқиб бўлган эса-да, барибир ҳозиргача Windows 10 тизимининг стандарт жамланмасида мавжуд. Уни тизимдан ўчириб ташлашнинг эса иккита усули бор...\nWindows 10 May 2019 Update тақдим этилди: янгиланишларни энди ўзингиз бошқара оласиз!\nЭнди фойдаланувчига янгиланиш тайёр эканлиги ҳақида билдиришнома келади; уни ҳозир ўрнатиш ёки 35 кунгача пауза қилиб туриш ҳар кимнинг ўз ихтиёрида бўлади.\nЖОСУСЛАРДАН САҚЛАНИНГ: Windows 10 тизимида веб-камерани ўчириб қўямиз\nАҚШ Федерал қидирув бюроси директори – 2016 йили бир террорчининг iPhone’ини блокдан чиқариб беришлари учун хакерларга миллионлаб доллар тўлаган киши ҳам, веб-камераларни ёпиб қўйишни маслаҳат берган.\nXbox One ўйинларини энди Windows 10’да ўйнаш мумкин бўлади\nXbox ҳамда Xbox One ўз архитектурасига кўра компьютерларга жуда яқин. Windows 10 тизимининг кейинги жамланмаларида Microsoft чиндан ҳам геймерларга шундай имкониятни тақдим этадиган кўринади.\nХакер тўлақонли Windows 10 тизимини ва Fallout ўйинини эски русумдаги смартфонга ўрнатди!\nWindows 10 нисбатан замонавий – Snapdragon 835 чипли қурилмаларга мўлжалланган. Шунга қарамай, Wall SoGB буни уддалабгина қолмасдан, яна Windows’га мўлжалланган ўйинни ҳам Lumia 950 XL’га ўрнатган.\nСизнинг фаолиятингиз устидан Windows 10 кузатувини буткул чеклаш учун биттагина реестр файлини юклаб олиб, ишга тушириш кифоя!\nАввал Apple, энди Microsoft... уларга сизнинг биометрик маълумотларингиз керак!\nMicrosoft яқинда Windows 10 фойдаланувчилари учун “Windows Hello” дастурини ишга туширишини маълум қилди.\nБулардан ташқари, Windows 10 тизимида яна VPN орқали уланишда, ташқи хотира қурилмаларини улашда хатоликлар ва бошқа айрим баглар кузатилмоқда. Бу каби муаммоларга дуч келмаслик йўлини ўрганиб олинг!\nMicrosoft яна Windows 10’ни «майиб» қилувчи янгиланиш тарқатди. Аммо бу муаммонинг ечими бор!\nАгарда янгиланиш сабабли сизнинг ҳам компьютерингиз ёки ноутбукингизда «синий экран смерти» муаммоси учраган бўлса, уни бартараф этиш йўлини ўрганиб олинг.\nБир неча сониягина вақт ажратиб, Windows 10’нинг автоматик янгиланишини буткул ўчириб қўйиш билан сиз анчагина интернет-трафикни тежашга ва компьютер самарадорлигини яхшилашга эришасиз.\nMicrosoft ўз хатосини тан олиб, Windows 10 янгиланишини тўхтатди\nУшбу янгиланишдан сўнг фойдаланувчиларнинг компьютерларидан айрим файллари йўқолиб қолаётганлиги аниқланган.


Пандемия туризм соҳасига қақшатқич зарба берди(ми?)\nГлобаллашув даврида дунёнинг исталган нуқтаси бир қадамдек бўлди, гуё. Бу эса туризм соҳасинининг ривожланиши учун қулай имкониятга айланди. Афсуски, инсоният турмуш тарзи ўзанини ўзгартириб юборган, ер юзи халқлари ҳаётига ўз таъсирини кўрсатган пандемия туризм соҳасига ҳам дахл қилмай қолмади. Жаҳон туризм ташкилоти маълумотларига кўра, 2020 йил якунларигача халқаро саёҳатлар сони 89 % га, иш ўринлари 74 миллионтага қисқариши, соҳадаги жами йўқотишлар 800 миллиард долларни ташкил этиши мумкин. Жумладан, юртимизда ҳам 16 март санасидан карантин тартиби ўрнатилиб, натижада ташқи ва ички туристлар учун барча эшиклар ёпилди. Оқибатда республика бўйича 1,5 мингдан ортиқ туроператор, 1,2 минг меҳмонхона ўз фаолиятини тўхтатди. Пандемия даврида барча соҳа каби туризм соҳасида ҳам карантин тартиб қоидаларини босқичма-босқич юмшатиш мақсадида жорий йилнинг 28 майида Ўзбекистон Республикаси Президенти “Коронавирус пандемиясининг салбий таъсирини камайтириш учун туризм соҳасини қўллаб-қувватлашга доир кечиктириб бўлмайдиган чора-тадбирлар тўғрисида”ги фармонни имзолади. Фармонга кўра Республикамизда 2020 йилнинг 1 июнидан “яшил” ва “сариқ” ҳудудларда карантин талабларига қатъий риоя қилган ҳолда ички туризмга рухсат берилиши билан биргатуроператор ва турагентликлар, шунингдек, маданият ва маданий мерос объектлари ўзфаолиятини давом эттиришга киришди. Айни пайтда вазият тақозоси билан карантин чекловлари қайта кучайтирилган бўлса-да, тадбиркорларимиз томонидан келажакни ўйлаган ҳолда юртимиз туристик салоҳияни янада ошириш чоралари кўрилмоқда.\nЎтган йилда 19 миллион АҚШ долларидан зиёд даромад, бу йил эса...\nНавоий вилояти иқтисодий салоҳияти билан бирга ўзига хос табиати, қадимий обида ва зиёратгоҳлари билан ҳамиша сайёҳлар эътиборини тортиб келади. Айниқса, Нурота, Навбаҳор, Кармана, Учқудуқ, ва Хатирчи туманлари туризмнинг экотуризм йўналишини ривожлантириш учун қулай ҳудудлар ҳисобланади.\nҲудудимизда айни пайтда 36 та меҳмонхона, 33 та меҳмон уйлари, 15 та хостел, 4 та ўтовли лагер ва 5 та дам олиш масканлари мавжуд, - дейди Навоий вилоят туризмни ривожлантириш ҳудудий бюошқармаси бош мутахассиси Суҳроб Иззатилллаев. - Ўтган йили вилоятимизга 53 та хорижий давлатдан 57 минг 400 нафардан зиёд сайёҳлар ташриф буюришган эди ва туристик хизматлар экспорти қарийб 19 миллион 279 минг АҚШ долларини ташкил этганди. Жорий йилда эса карантин туфайли туристик хизматлар экспортидан даромад кўришнинг имконияти бўлмаяпти. Аммо, вилоятда экотуризмни янада ривожлантириш, соҳага замонавий ва халқаро тажрибаларни татбиқ этиш ҳаракати асло тўхтагани йўқ. 2019-2020 йилларда воҳада соҳага оид 27 та инвестиция лойиҳалари амалга ошириш кўзда тутилган эди. Шундан 13 та лойиҳа ишга тушди, 14 тасининг устида иш олиб борилмоқда. Жумладан, 20 2 та экотуризм маркази, 2 та дам олиш маскани барпо қилинди, 3 та туризм соҳасидаги логистика хизматлари ташкил этилди. Жорий йилда 14 та лойиҳанинг ишга тушиши натижасида 278 та янги иш ўрни яратилиши режалаштирилган. Карантин талабларидан келиб чиқиб, бу лойиҳалар ишга тушмаган бўлса-да, фаолият бошлашга тайёр ҳолатга келтирилган. Яқин орада карантин чекловлари юмшаса, 278 киши айнан туризм соҳасида иш билан таъминланади.\nДарҳақиқат, экотуризм жаҳон миқёсида сайёҳликнинг энг жозибадор турига айланиб бормоқда. Экосайёҳлар оқимининг кўпайиши қишлоқ ҳудудлари аҳолиси фаровонлигини оширишда ҳам муҳим аҳамият касб этади. Айнан шу жиҳат ҳисобга олиниб, вилоятда 2017-2021 йилларда туризмни ривожлантириш дастурида замонавий экотуризм инфратузилмасини яратишга алоҳида эътибор қаратилган.\nСўлим Сентоб сокин бугун...\nСентоб қишлоғи Нурота тумани марказидан 120 километр олисда жойлашган бўлиб, баланд тоғлар қўнидаги мазкур ҳудудда азалдан сайёҳлик яхши ривожланган. Сабаби, мўъжазгина мазкур қишлоқнинг шифобахш булоқ суви, табиий тоғ ҳавоси ва атрофдаги гўзал манзаралар киши баҳри дилини яйратади. Сўнгги йилларда Нурота туманида амалга оширилаётган ислоҳотлар жараёнида ҳудудда экотуризмни ривожлантиришга ҳам алоҳида эътибор қаратилмоқда. Натижада олис тоғ ҳудудларида ҳам замонавий меҳмонхоналар барпо этилиб, сервис хизматлари яхши йўлга қўйилмоқда.\nМеҳмон уйимизга ўтган йил 60 дан зиёд хорижий сайёҳлар, 400 га яқин юртдошларимиз ташриф буюришган эди, - дейди тадбиркор Гулмурод Зарифуллаев. – Бизда ҳаво анча салқинлиги боис туристлар оқими ёз ойларида кўпаяп эди. Пандемия туфайли ҳозир меҳмонлар ташрифи кузатилмаяпти. Аммо, биз 40 ўринли меҳмон уйимизни кенгайтириб, яна қўйшимча 20 ўрин ташкил қилдик. Ҳозиргача меҳмон уйимизда 4 киши фаолият кўрсатган бўлса, яна 2 киши иш билан таъминланади.\nБетакрор қишлоқдаги қоя тошларга ишланган V-VI асрларга оид петроглифлар, баланд тоғдаги кўҳна қўрғон қолдиқлари, XI-XVIII асрларга оид тошга ўйилган ёзувлар ҳамда қишлоқнинг энг юқори нуқтасидаги Фозилмон кўли манзаралари, Акко булоғининг шифобахш суви ҳудуднинг туристик жозибадорлигини янада оширади. Сентобликлар эса сўлим қишлоғи билан ҳақли равишда фахрланадилар.\nКейинги йилларда туристлар оқими кўпайганлиги сабабли янги меҳмон уйлари қуриб битказилди ва уларда ёшларимиз иш билан таъминланди, - дейди “Сентоб” маҳалласи фаоли Музаффар Султонов. – Сентобни “Ўзбекистоннинг Швецарияси” дейишади. Хорижлик туристлар келишганда “сотиладиган дала ҳовлилар йўқми?” дея сўраб, бу жойларда кўпроқ қолишни исташади. Ҳозирги карантин даврида меҳмон уйларининг фаолияти тўхтади, уларда ишлаётган ёшларимиз ишсиз қолишди. Чет эллардан меҳмонлар келиши қишлоғимизда маданиятнинг ривожланишига ҳам хизмат қилаётганди, ёшларимиз улар билан мулоқот қилиш, меҳмон уйларида ишлаш мақсадида тил ўрганишга ҳаракат қилаяпти. Албатта, бу синовли кунлар ўтади, бугун сокинликка бурканган Сентоб меҳмонларни яна ўз бағрига олади.\nНавбаҳор туманидаги Сармишсой дараси ҳам етти иқлимга машҳур.7 минг йиллик тарихни ўз бағрида асраб келаётган мазкур маскан тахминан 5 мингдан зиёд ноёб қоятош битикларини бизнинг замонамизгача етказиб берган очиқ осмон остидаги музейдир. Кейинги йилларда ҳудудда туристик инфратузилмани ривожлантириш мақсадида янги йўналишлар йўлга қўйилди. Жумладан, Сармишсой кенгликларида оилавий дам олиш марказлари барпо этилди. Ушбу марказлардаги ўтов, коттеж, ресторан ва чўмилиш ҳавзаларида сайёҳларнинг мароқли дам олиши ва табиат гўзалликларидан баҳраманд бўлиши учун барча имкониятлар яратилган. Сайёҳлар бу ерда дара бўйлаб саёҳат қилишлари, маҳорат дарслари асосида ўзбек миллий таомлари қандай тайёрланишини кузатишлари ва ўрганишлари мумкин. Ўтган йили бу ерга 200 га яқин хорижлик сайёҳ ва 500 дан зиёд маҳаллий аҳоли ташрф буюрди. Сайёҳлар эътиборини аввало “Сармишсой” музей-қўриқхонаси ўзига жалб этди.\nПандемия туфайли энг катта зарар кўрган соҳалардан бири бу туризмдир, - дейди “Сармишсой” музей-қўриқхонаси директори Рамазон Эгамов. – 2019 йилда вилоятда туристик хизматлар экспорти 2018 йилдагидан 109 фоизга ошган эди. 2020 йилда бу кўрсаткич янада ортарди. Пандемия бўлмаганида йил бошидан буён вилоят иқтисодиётига айнан туризм соҳаси орқали 20 миллион АҚШ долларидан ортиқ даромад қўшиларди.\nЭкотуризм маркази туристик харитага киритилмаган\nҚуш учса қаноти, одам юрса оёғи куяди, дея таърифланган Қизилқум саҳроси ҳам ўзига хос табиати, ўсимликлар ва ҳайвонот дунёсига эга. Ўтган йили Конимех туманида “Конимех-Қизилқум-Шубат” МЧЖ томонидан экотуризм маркази ишга туширилди. Бу ерда маҳаллий ва хорижий фуқароларга меҳмонхона ва туризм хизмати кўрсатилади. Лойиҳанинг умумий қиймати 14 миллиард сўм бўлиб, марказ ресторан, қозоқ миллий ўтовлари, мусиқали фаввора, туя сутини соғиб шу ернинг ўзида истъемол қилиш каби бир қанча қулайликларни ўз ичига олган.\nЭкотуризм марказида сайёҳларга халқаро андозалар даражасида хизмат кўрсатилади. Фақат бу жойни Ўзбекистоннинг туристик харитасига киритиш лозим, - дейди Ўзбекистон Республикаси Олий Мажлис Қонунчилик палатаси депутати Ақчагул Тўлегенова – Навоий вилояти Самарқанд ва Бухоро вилоятлари ўртасида жойлашган. Агар Конимех туманида ушбу экотуризм маркази туристик харитага киритилса, Самарқанддан Бухорога ўтувчи сайёғлар албатта бу манзилга ҳам кириб ўтишади.\nАйни пайтда вилоятдаги туристик хизмат кўрсатувчи барча нуқталарда карантин чоралари юмшатилиши билан ҳеч йўқса, ички туризм фаолият бошлашини назарда тутган ҳолда сайёҳлар учун дизенфекция ва ҳимоя воситалари заҳираси яратилган. Қисқаси, маҳаллий ҳокимликлар томонидан маҳалла фаоллари, нуронийлар, ёшлар ва меҳнат жамоаларининг саёҳатларини ташкил этиш бўйича тасдиқланган режа-жадвал асосида вилоятга 55 минг нафардан зиёд ички турислар ташриф буюриши учун барча шароитлар муҳайё. Демак, пандемия турзимга асло қақшатқич зарба бера олмайди.


BBC Uzbek - Madaniyat - Рамазон ойи тижоратни ўлдирадими ё кулдиради?\nРамазон ойи тижоратни ўлдирадими ё кулдиради?\nСўнгги янгиланиш 17 август 2012 - 13:41 GMT\nРамазон ойи мусулмон ўлкаларида озиқ-овқат нархлари ошади\nИсломий тақвимда йилнинг тўққизинчи ойи саналувчи Рамазон бу йил 20 июлда кирган ва у мусулмонлар учун энг муқаддас ой саналади.\nРамазон ойида мусулмонларнинг саҳардан шомгача ейиш-ичишлари, чекишлари ва ҳатто, сақич чайнашлари ҳам мумкин эмас.\nБемор, кекса инсонлар ва ҳомиладор аёллар бундан мустасно, аммо Ислом динида рўза тутиш жисмоний қурби етган ҳар бир мусулмон учун фарз саналади.\nСаҳарлигу ифторлик соатларига амал қилишаркан, бу – рўзадорларнинг уйқуларига таъсир этмай қолмайди. Бунинг оқибатида, кечга бориб, улар анча ҳолдан тойиб қолишади.\nРамазон ойида қисқароқ иш соатлари ва одамлар кайфиятидаги ўзгаришлар сабаб, ишчиларнинг меҳнат самарадорлиги 35-50 фоизга камайиб кетади, дейди иорданиялик иқтисодчи Самир Суннуқрот.\nУнинг айтишича, шу боис ҳам, айниқса, давлат идораларида ҳар қандай мажлислар ёки қарорлар Рамазон ойидан кейинга суриб турилади.\nБу ҳолат эса, ишлаб чиқариш суръатининг пасайиши ва бизнес одамларининг молиявий йўқотишларига сабаб бўлишиши мумкин, дейди у.\nИфтор пайтлари бозорлар жуда гавжумлашади\nРамазон ойида амал қилувчи тартиб-қоидалар давлатига қараб, бироз фарқланади. Лекин аксарият мусулмонлар рўза талабларига буткул риоя этишади.\nДейлик, Саудия Арабистонида юқори мартабали ходимларнинг қисқартирилган иш соатларида ишлашларига из берилмайди.\nЯъни ўз зиммаларига юкланган вазифани тўлиқ бажармагунча, уларнинг ишлашлари кўзда тутилади.\nАммо Жазоирда ходимлари айнан кун давомида уйда ўтириб, рўза тутишнинг ўрнига, фаолият юритишни афзал билган бир ярим мингдан ортиқ бизнес масканлари ёпиб қўйилган.\nАйрим мамлакатларда эса, ҳатто, ресторанлар ҳам кун бўйи очиқ бўлади. Фақат пештоқида мусулмон бўлмаган хўрандаларга хизмат кўрсатилиши битилган ёзув бўлади.\nАммо одамларнинг рўзадор эканликлари озиқ-овқат молларига бўлган талабнинг камайганини англатмайди.\nИорданиялик иқтисодчи жаноб Суннуқротнинг айтишича, аксига, одамлар ўзларига керагидан ортиқ миқдорда маҳсулот сотиб олишга мойил бўлишади.\nРамазон ойининг тижоратчилар учун ижобий жиҳатларидан бири шундаки, бу пайтда озиқ-овқат маҳсулотлари ва хизматларга бўлган талаб кучаяди. Чунки одамлар одатдагидан кўра кўпроқ нарса истеъмол қилишади, дейди у.\nИқтисодчига кўра, бунинг натижасида нарх-наво кўтарилади. Тужжорлар, дўкон, ресторан ва қаҳвахона соҳиблари ҳам мўмай даромад қилишади.\nРамазонда хурмо ва нишолда кўп истеъмол қилингани учун сотувчилар анча олдин тайёргарлик бошлашади\nДейлик, Бангладеш ҳукумати ички истеъмолни таъминлаш ва нарх-наво сакраб кетишининг олдини олиш учун Рамазон ойида балиқ экспортини тақиқлаб қўйган.\nЧиқарилажак хулоса шундаки, талабнинг кучайиши, қисқа муддатга бўлса ҳам, иқтисоднинг юксалишига олиб келади.\nМусулмонлар учун муқаддас Рамазон ойи якунида эса, уч кунлик Ҳайит байрами нишонланади, одамлар яқинларини зиёрат қилишади, бир-бирларига совға-саломлар улашишади.\nБу яна озиқ-овқат маҳсулотлари бўладими ёки кийим-бош, нарх-навонинг кўтарилишига олиб келади.\nРамазон ойида, айниқса, қаҳвахоналарнинг фаолияти гуллаб-яшнайди.\nАйрим мусулмон давлатларида ифтордан кейин, қаҳвахонага бориб, телевизор кўриб ёки чилим чекиб, дўсту биродарлари билан чақчақлашиш одат тусини олган.\nБу йилги Рамазон ойининг ёз мавсумига тўғри келиши эса, қаҳвахона соҳибларига янада қўл келган.\nСаудия Арабистонининг Жидда шаҳридаги қаҳвахона соҳибларидан бирининг айтишича, Рамазон ойида мижозларининг сони 100 фоизга ортиб кетган.\nРўза кунлари тўйимли ва одамни тетик тутувчи қуруқ мева ва дуккакли ўсимликлар бозори ҳам чаққон бўлади\nАён бўлишича, катта сондаги одамлар, айниқса, ёшларни қаҳвахоналарга жалб этаётган омил фақат чилим эмас, балки сунъий йўлдош воситасида олиб узатилаётган турли хил Рамазон барномалари ҳам экан.\nБошқа бир қаҳвахона соҳибининг ҳам айтишича, Рамазон пайтида йилнинг ҳеч бир ойида кузатилмаганидек яхши даромад қилишади.\nМасжидларга тушаётган хайриялар миқдори ҳам ошиб-тошиб кетар экан, турли хайрия жамғармалари ҳам Рамазон ойида анча маблағли бўлиб қолишади.\nБу – биз учун йилнинг энг тиғиз пайти бўлади, дейди Лондондаги Исломий Кўмак ташкилоти ходимаси Сафия Баҳаруний.\nРамазон ойи шамсий тақвимга асослангани учун ҳар йили икки ҳафта илгари келади.\nКун қисқа бўлгани бўлгани сабабли, Рамазон ойи қиш мавсумига тўғри келган пайтда, бизнес фаолиятларига унчалик ҳам таъсир қилмайди.\nБангладеш: Рамазон ойида нарх-наво 30 фоизга қадар кўтарилди\nЛондон 2012: Мусулмон спортчилар Рамазон ойида нима қилишади?


Архивы Спорт Ынтымак Media Group\n«Ынтымак» MediaGroup 5 йиллиги муносабати билан ОАВ орасида воллейбол мусобақасини уюштирди\nЎш: “Олтин куз” мусобақаси бўлмоқда\nҚирғизистонда илк бор таэквондо бўйича мусобақа ўтказилади\nЎшда футбол академияси очилди\nЎшликларга бепул спорт майдончаси фойдаланишга берилади\nЎш шаҳрида бепул машғулот майдончаси очилади. Хозирда спорт воситалари Риспай Абдикадиров номидаги кўприкнинг остига ўрнатилмокда. Умумий бўлиб, 15дан ортик машғулот буюмлари Бишкекдан олиб келинган. Назорат учун видео камералар ўрнатилиб, барча ҳавф...\nV Осиё ўйинларида Қирғизистон 8-ўринга кўтарилди\nТуркманистоннинг Ашхабод шаҳрида бўлиб ўтаётган V Осиё ўйинларида Қирғизистон терма жамоаси 8-ўринга кўтарилди.\nЎзбекистон билан Қирғизистон футбол ўйинини мухлисларсиз ўтказади\n25-августда Тошкентда футбол бўйича Ўзбекистон билан Қирғизистоннинг миллий терма жамоаларининг учрашуви томошабинларсиз ёпиқ ўтишини эълон қилинди. 35 минг кишини ўз ичига ола оладиган Тошкентдаги “Бунёдкор” стадионида бўладиган Ўзбекистон билан Қ...\nАнглияда футбол премьер лигаси тарихидаги энг яхши голни танлаб олишди (видео)\nАнглияда мамлакатнинг футбол премьер-лигаси тарихидаги энг яхши голни танлаб олиш бўйича овоз бериш натижалари якунланди. Бу Бергкампнинг 2002 йилда «Ньюкасл»га қарши ўйинда киритган голи бўлди. Бу ўйинда нидерландиялик футболчи дарвозага орқа ўгириб...\nЎшда халқаро йога куни нишонланди\nҚирғизистон жанубида ягона бўлган йога мактаби 21 июнда Халқаро йога кунини нишонлади. Йогачилар Сулаймон тоғида машғулотлар ўтказишди.\nОсиё ўйинларида қирғизистонликлар 10 медалга эришди\nХитойнинг Тайчунг шаҳрида ўтган ёшлар ўртасидаги Осиё чемпионатида Қирғизистон спортчилари 10 медални қўлга киритди.\nПортугалия ва Мексика дуранг ўйнашди\nРоссияда Конфедерациялар кубоги давом этмоқда. Унинг натижаларини мусобақанинг расмий сайти хабар қилади. А гуруҳида Қозон шаҳрида Португалия ва Мексика терма жамоалари дуранг ўйнашди 2:2. Голларни урганлар: Португалияда – Куарежма ва Суариш, Мексика...\nСпортчи Тинибекова дунёнинг энг кучли курашчилари учлигига кирди\nКураш бирлашган дунёси (United World Wrestling) дунё энг кучли курашчиларининг навбатдаги рейтингини эълон қилди.


11 май куни Ўзбекистонда қандай об-ҳаво кузатилади?\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 11 май куни Ўзбекистонда қандай об-ҳаво кузатилади?\t14:03, 10 май 2016\tРеспублика Гидрометеорология марказининг хабар беришича, 11 май куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 13-15, кундузи 26-28 даража иссиқ бўлади. Қорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 12-17, кундузи 25-30 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 17-22, кундузи 25-30 даража иссиқ бўлади. Тошкент, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 13-18, кундузи 25-30 даража иссиқ бўлади. Самарқанд, Қашқадарё ва Сурхондарё вилоятларида ҳаво ўзгариб туради, айрим туманларда қисқа муддатли ёмғир ёғиб, момақалдироқ бўлиш эҳтимоли бор. Ғарбдан секундига 7-12 метр тезликда эсаётган шамол момақалдироқ пайтида секундига 15-20 метргача кучайиши мумкин. Кечаси 14-19, кундузи 25-30 даража иссиқ бўлади. Андижон, Наманган ва Фарғона вилоятларида ҳаво ўзгариб туради, вақти-вақти билан ёмғир ёғиб, момақалдироқ бўлиш эҳтимоли бор. Ғарбдан секундига 7-12 метр тезликда эсаётган шамол момақалдироқ пайтида секундига 15-20 метргача кучайиши мумкин. Кечаси 14-19, кундузи 21-26 даража иссиқ бўлади. Республикамизнинг тоғли ҳудудларида ҳаво ўзгариб туради, айрим туманларда қисқа муддатли ёмғир ёғиб, момақалдироқ бўлиш эҳтимоли бор. Ғарбдан секундига 7-12 метр тезликда эсаётган шамол момақалдироқ пайтида секундига 15-20 метргача кучайиши мумкин. Кечаси 7-12, кундузи 15-20 даража иссиқ бўлади.


Вилоятнинг Жондор туманида ўтказилган сайёр қабулда 44 та фуқаронинг оғзаки, 13 та фуқаронинг ёзма жами 57 нафар фуқаронинг мурожаатлари қабул қилинди.\nҚабул қилинган фуқароларнинг 26 таси жиноят, 21 таси фуқаролик, 3 таси маъмурий, 7 таси иқтисодий ишлар бўйича судларга оид мурожаатлари тингланди.\nМурожаатлардан 18 таси бўйича ҳуқуқий тушунтиришлар берилди. 26 таси жойида ижобий ҳал этилди.\n13 та мурожаат бўйича аризалар Олий суд томонидан кассация тартибида хал қилиш учун қабул қилинди. Ушбу мурожаатларнинг барчаси қаноатлантирилиб,тегишли судлов ҳайъатига кўриб чиқиш учун ўтказилди.\nЖиноят ишлари бўйича Жондор туман суди томонидан 5нафар шахс жазони ўташ муддатидан олдин озод қилинди. 7 нафар шахсга нисбатан қўзғатилган маъмурий жавобгарлик тўғрисидаги иш суд мажлисида кўрилди. Мурожаатчиларнинг аризаси қаноатлантирилиб, маъмурий жавобгарликдан озод қилинди. 6 нафар шахсга нисбатан фуқаролик ишлари бўйича судлар томонидан алимент ундириш юзасидан суд буйруғи чиқарилиб, ижрога қаратилди.\nФуқаролик ишлари бўйича судлар томонидан ажрашиш ёқасига келиб қолган оилалар билан суҳбатлар ўтказилиб, 5 нафар вояга етмаган фарзанди бор 3 та оила яраштирилди.\nИқтисодий ишлар бўйича Ромитан туманлараро суди томонидан тадбиркорларнинг даъвогарлигида 932 миллион 39 минг 497 сўмлик 5 та даъво аризаси кўриб чиқилди. Тадбиркорларнинг 807 миллион 532 минг 912 сўмлик даъво талаблари қаноатлантирилди.